
SAŽETAK 


Vjera kao jedan od sveprisutnih, najmoćnijih i najstarijih motiva putovanja i danas je važan 
poticaj za napuštanje mjesta stalnog boravka i potrage za jedinstvenim doživljajima i 
duhovnim ostvarenjima. Fokus ovog rada stavljen je upravo na taj važan segment u životu 
svakog vjernika, turista, izletnika... 

Rad u svojem sadržaju polazi od prostora i karakteristika Hrvatskog zagorja kao područja s 
iznimnim potencijalom za razvoj turizma, a osobito onog vjerske tematike. U nastavku rad 
izdvaja najvažnije potencijale i resurse za razvoj vjerskog turizma i hodočašća u Hrvatskom 
zagorju, a to su svetišta u Mariji Bistrici, Belcu, Loboru, Trškom Vrhu te Vinagori. Kao 
podloga za razvoj bogate i raznovrsne turističke ponude, uočene su, opisane i izdvojene sve 
znamenitosti i potencijali spomenutih prostora. Uz to, priloženi su i sekundarni podaci o 
dosadašnjem razvoju turizma i postojećoj turističkoj ponudi ovih mjesta odnosno gradova s 
potencijalom za razvoj vjerskog turizma. 

Važnu okosnicu rada čini istraživanje provedeno za potrebe boljeg uvida u temu ovog rada. 
Istraživanje je ostvareno putem anketnog upitnika u kojem se ispitivalo poznavanje i 
posjećenost najvažnijih mjesta vjerskog turizma u Hrvatskom zagorju, percepcija ispitanika o 
njima te zadovoljstvo sadržajima u destinacijama vjerskog turizma koje su posjetili, u odnosu 
na njihove socijalne i demografske karakteristike. Istraživački rad, sukladno svojoj svrsi, u 
nastavku prikazuje rezultate istraživanja te njihovu interpretaciju koja, između ostalog, 
uključuje i zaključke o razlozima i stanju trenutne turističke ponude te načine i mogućnosti 
njezina unapređenja. 

Potaknut obiljem prisutnih, a uglavnom neiskorištenih resursa, ovaj rad kao svoj krajnji cilj 
ima afirmaciju turističke ponude Hrvatskog zagorja, osobito u segmentu vjere i kulture gdje 
ima zaista mnogo za ponuditi, u turizam Republike Hrvatske. Važan cilj je i brendiranje 
Zagorja kao destinacije koja, osim kulturnog, eno-gastro, eko i lječilišnog turizma, može 
razvijati i još jedan, vrlo prosperitetan oblik turizma - vjerski. Ciljevi su to koji vode ka 
ostvarenju još viših težnji, a to je percepcija Zagorja kao destinacije kontinentalnog dijela 
Republike Hrvatske koja može i mora biti alternativa saturiranom primorskom dijelu zemlje. 


Ključne riječi: vjerski turizam, hodočašća, Hrvatsko zagorje, turistička ponuda, turistička 
potražnja, kulturno-povijesna baština 

1. UVOD 

Hrvatska je zemlja nebrojenih atrakcija 1 . Od ravničarskog istoka i povijesno istaknutog 
zapada, preko brežuljkastog sjevera do sunčanog juga, nižu se doživljaj 2 za doživljajem. 
Uvidjeli su to ne samo Hrvati već i brojni stranci kojih, iz godine u godinu, u Hrvatsku 
dolazi sve više. Hrvatska je tako, još i prije svojeg službenog osamostaljenja, postala 
turistički privlačna zemlja s obiljem mogućnosti za zadovoljenje turističkih potreba 3 
svojih gostiju. 

Povijesni razvoj turizma 4 u Hrvatskoj karakterizira dugogodišnja nezainteresiranost 
državnih vlasti kao i izostanak investicija u razvoj turizma, no do značajnih promjena 
dolazi u prvoj polovici 20. stoljeća kada se stvari u turističkom pogledu napokon 
pokreću. Nažalost, danas je vidljivo kako tadašnje težnje razvoju masovnog turizma 5 
nisu bile osobito produktivne te nisu rezultirale dugoročno pozitivnim rezultatima. Kako 
bilo, s razvojem turizma, zakonodavstva s njim u vezi te mogućnosti dostatne edukacije 
kadrova, turizam Hrvatske probio se na put ka uspjehu. Sastavljene su smjernice i 
težnje, ne samo za trenutni i kvantitativni, već i za dugoročni i kvalitativni razvoj 
turizma i turističkih proizvoda. (Petrić, 2003: 7-9) 

U pogledu suvremenog razvoja turizma i potreba suvremenih turista koji putuju u 
očekivanju zadovoljstva i doživljaja, trendovi su različiti, no jedno je sigurno - sve je 
veća potražnja za elementima novog, neistraženog i drugačijeg. Tradicionalni sunce, 
more i pijesak sve manje postaju primarnim razlogom posjeta nekoj destinaciji 6 , a iznad 


1 Atrakcija je privlačni segment nekog prostora koji potiče čovjeka na turističko kretanje. 

2 Turistički doživljaj je cjelokupan pogled turista na svijet, njegov odnos prema percipiranom „središtu 11 i 
mjestu središta u društvu u kojem živi. (Cerović i Zanketić, 2014: 60) 

3 Potrebe se najčešće definiraju kao osjećaj nedostatka za nečim i želje da se taj nedostatak odstrani. U 
smislu turizma, potrebno ih je detektirati kako bi se osigurao opstanak na turističkom tržištu. (Cerović i 
Zanketić, 2014: 39) 

4 Turizam je skup odnosa i pojava koje proizlaze iz putovanja i boravka posjetitelja nekog mjesta ako se 
tim boravkom ne zasniva stalno prebivalište i nije povezan ni sa kakvom privrednom djelatnošću. (Petrić, 
2003: 13) 

5 Masovni turizam znači stalan dolazak posjetitelja koji preplavljuju određenu destinaciju tijekom cijele 
godine, a druga područja u najmanju ruku u tijeku sezone. Temelji se na prihodu i vrijednostima srednje 
klase, a utjecaj brojeva je vrlo visok. (Horvat, 1999: 115) 

6 Pojam destinacije podrazumijeva optimalno kombiniran i tržišno prilagođen prostor koji razvojem 
važnih i dominantnih sposobnosti u destinaciji svjesno stvara pretpostavke koje će omogućiti da u 

njih dolaze rekreacija 7 , doživljaji i specifična iskustva. U tom smislu, mnogi 
tradicionalni oblici turizma zapadaju u stanje stagnacije ili čak opadanja, no stručnjaci 
iz sfere turizma slažu se kako ima i onih koji ostaju konstanta. Primjer takvih oblika 
turizma jesu lječilišni i vjerski turizam 8 . Razlog tome krije se u motivima 9 koji potiču 
turiste na ovakva putovanja. To su ujedno i sveprisutni motivi koji nikada neće izostati 
jer su zdravlje i vjera 10 , između mnoštva drugih čovjekovih potreba 11 , permanentne 
sastavnice života. 

Sa sve snažnijim razvojem turizma, Hrvatska se u turističko-geografskom smislu 
podijelila na tri velike turističke regije. Hrvatsko zagorje pripada panonsko- 
peripanonskoj turističkoj regiji koja je godinama zaostajala u svojem razvoju kao 
posljedica koncentracije turizma na obali odnosno u turističkoj regiji primorske 
Hrvatske. No, zasićeni klasičnim odmorom, turisti su krenuli u potragu za nečim 
drugačijim. Tu se sjever Hrvatske, prostor iznimno bogat brojnim resursima 12 , a osobito 
onima za razvoj ranije spomenutih oblika turizma, počeo nametati kao odlična 
alternativa. 

Upravo obilje izuzetnih privlačnih atrakcija potiče na razmišljanje u kolikoj su mjeri ti 
sveprisutni resursi zaista iskorišteni. Cilj ovog rada je dati odgovor upravo na to pitanje. 
Istraživanjem potencijala prisutnog za razvoj, prije svega vjerskog turizma, stvorena je 
okosnica za donošenje važnih zaključaka. Oni se uglavnom odnose na to koliko su 


usporedbi s konkurencijom dugoročno postiže dobre turističke rezultate. Turistička destinacija pak 
simbolizira mjesto zadovoljenja želja i potreba turista. (Cerović i Zanketić, 2014: 96) 

7 Rekreacija podrazumijeva obnavljanje psihičkih i fizičkih sposobnosti čovjeka što je usko povezano s 
motivom zdravlja, a pojam aktivne dinamičke rekreacije još se koristi i kao sinonim za turizam. (Petrić, 
2003: 16) 

8 Vjerski turizam je putovanje potaknuto vjerskim motivima usmjereno na posjet važnim religijskim 
lokalitetima s ciljem da sudionici putovanja što više ojačaju svoju vjeru. (Cerović i Zanketić, 2014:21-22) 

9 Turistički motivi su unutrašnji poticaji čovjeku na turističko kretanje. Izazivaju različite vrste poriva koji 
djeluju u korist opravdavanja želje za turističkim kretanjem. (Cerović i Zanketić, 2014: 41) 

10 Misli se na pojam vjere u duhovnom pogledu. S obzirom na to da je čovjek razumno biće, logično je 
kako je uvijek pokušavao pronaći smisao onoga što ga okružuje, osobito kada je riječ o duhovnom 
okruženju. Taj ga je pak nagon za ostvarenjem duhovnog ispunjenja poticao da u potragu za tim krene 
organizirano i u svoje slobodno vrijeme - upravo se u tim segmentima očituje definicija turizma. 
(Vukonić, 1990: 29) 

11 Potreba predstavlja zahtjev pojedinca ili društvenih grupa za materijalnim dobrima i uslugama radi 
olakšanja osjećaja nezadovoljenosti i postizanja odgovarajućih razina blagostanja. (Petrić, 2003: 27) 

12 Resurs je izraz koji se upotrebljava kao sinonim za raspoloživa sredstva, vrijednosti, zalihe i 
mogućnosti, (http://www.lzmk.hr/hr/) 

vjerski turizam i hodočašća značajni ili manje značajni za turizam Hrvatskog zagorja te 
kolika bi njihova uloga mogla biti s obzirom na interes turista 13 i činjenicu kako se 
upravo u Hrvatskom zagorju nalazi jedno od najvećih hrvatskih marijanskih svetišta 14 . 

2. HRVATSKO ZAGORJE 

Brojni pisci, pjesnici, interpretatori i publicisti opisali su ovaj živopisni dio zemlje. U 
njihovim djelima često se opisuju kultura, povijest, običaji i ljudi. Već odatle kreće 
poriv za razvojem turizma na ovom prostoru, kao i njegova promocija. Jedna od 
najprepoznatljivijih takvih publikacija jesu stihovi Viče Vukova koji je napisao: „Dobro 
mi došel prijatel, vu skromni zagorski dom, budi kak doma vu vlastitoj hiži, tu pri 
pajdašu si svom!“ Ovaj srdačan poziv već i sam dovoljno govori o tome kakav je 
zagorski kraj i ljudi u njemu pa ni ne čudi kako ovi stihovi tradicionalno služe za doček 
gostiju koji posjećuju ovaj „najlepši falaćec te zemle Horvatske“. (https://www.youtube. 
com/watch?v=h22K9tc3uu4) 

2.1. Prostorni obuhvat Hrvatskog zagorja 

Prostor koji se u literaturi, ali i u narodu tradicionalno naziva Hrvatskim zagorjem, 
smješten je u sjeverozapadnoj Hrvatskoj. Sjeverno Zagorje određeno je dolinom Sutle 
sa zapada, gorama Macelj, Ravna gora i Toplička gora sa sjevera te Kalnikom i 
Medvednicom s jugoistoka. Prostor je to koji tako prirodno omeđen ima površinu od 
oko 1880 km 2 i na kojem živi oko 200 000 stanovnika. Zagorje prema svojem 
sadašnjem teritorijalnom ustroju obuhvaća cijeli prostor Krapinskog-zagorske županije, 
dio Varaždinske na sjeveru te dio Zagrebačke županije s južne strane. 
(http://www.geografija.hr/ hrvatska /hrvatsko-zagorje/) 


13 Turist je svaka osoba koja putuje u mjesto gdje nema svoje prebivalište i to u trajanju od najmanje 24 
sata. (Petrić, 2003: 17) 

14 Svetište je mjesto koje slovi i koje se pohodi kao osobito štovano u vjerskom životu. 
(http://hjp.znanje.hr/index.php7showtsearch) 

Slika 1. Karta Republike Hrvatske s označenim Hrvatskim zagorjem 



Izvor: http://www.geografija.hr/hrvatska/hrvatsko-zagorje/ 

Reljef ovog prostora je raznolik. Najviši dijelovi mjere od 500 do 1000 metara i vrhovi 
su već spomenutih gorja, dok su nizinski dijelovi uglavnom vezani za poplavna 
područja brojnih tekućica i njihovih pritoka. Hrvatsko zagorje posebno karakteriziraju 
brojni termalni izvori od kojih su mnogi i gospodarski iskorišteni što je Zagorju pružilo 
osobitu odskočnu dasku u razvoju turizma. I dok su viši dijelovi izrazito korisni u 
pogledu rekreacijskih aktivnosti, nizinski dio privlači svojim tranzitnim karakterom 
zbog brojnih prometnica i željezničkih pruga, (http://www.geografija.hr/hrvatska 
/hrvatsko-zagorje/) 

Slika 2. Karta Hrvatskog zagorja 


■ '"pa 


- Krapimko-zagorska županija 

Granica Krapnako/»gorske županije J - <jo Zagrebačke županije do Sav« 

- ao Varaždinske župana 


Izvor: http://www.geografija.hr/hrvatska/hrvatsko-zagorje/ 

Cijeli prostor ima kontinentalnu klimu na kojoj se osjeća i utjecaj Jadranskoga mora i 
Panonske nizine. Z ime su relativno blage, ljeta umjereno topla, a jeseni su toplije od 
proljeća. Zbog blizine Jadranskog mora, padalina ima dovoljno za razvoj poljoprivrede, 
ali i vinogradarstva. Problemi za ove kulture javljaju se jedino za vrijeme ljetnih mjeseci 
nakon vebkih vrućina, kada ove prostore često pogađa tuča. (http://www.geografija.hr/ 
hrvatska/hrvatsko-zagorje/) 

Tablica 1. Osnovni podaci vezani za prostor Hrvatskog zagorja 


Hrvatsko Zagorje 

Površina 

Oko 1880 km* 

Broj stanovnika 

Oko 200 000 

Administratoru obuhvat 

Krapinsko — zagorska. Varaždinska, Zagrebačka županija 

Klima 

Kontinentalna — blage zime, umjerena ljeta, tople jeseni i proljeća 

Gore 

Macelj, Ravna gora, Toplička gora, Kalnikom, Medvednica, Ivanščica 

Rijeke 

Krapina, Sutla, Bednja, Sava 

Posebnosti 

Izvori termalne vode, izvori pitke vode, dvorci i crkve, naselja iz kamenog i antičkog 
doba, rani razvoj lječilišnog i vjerskog turizma 


Izvor: vlastita izrada autora 

2.2. Naseljavanje prostora Hrvatskog zagorja 

Prvi tragovi naseljenosti Hrvatskog zagorja bilježe se još u starije kameno doba o čemu 
svjedoči poznato nalazište neandertalca 15 u Krapini. Još iz antičkog doba potječu i 
arheološki nalazi rimskih termi Aquae Iasae odnosno Varaždinskih Toplica, a o 
starohrvatskom razdoblju svjedoči uzorak pletera 16 pronađen kod Lobora, koji je ujedno 
i najsjeverniji nalaz tog starohrvatskog ukrasa. Bez obzira na rane znakove života na 
ovim prostorima, sve do 12. stoljeća nije postojala znatnija stalna naseljenost. Ona 
započinje tek krajem tog stoljeća gradnjom obrambenih utvrda na vrhovima strmih 
reljefnih uzvišenja. Upravo za te tvrđave vezala su se i naselja pa je težište tada bilo u 
višoj zoni, a od kraja 15. stoljeća naseljava se i niža, prigorska zona, koja je dotad bila 
pod šumom. U drugoj polovici 19. stoljeća počinje i naseljavanje najnižih područja. 
Tome je najviše pridonijela izgradnja željezničkih pruga čiji su pravci, zbog 
specifičnosti željezničkog prometa, prolazili upravo dolinama. (http://www. 
geografija.hr/hrvatska/hrvatsko-zagorje/) 

Zbog guste naseljenosti uvjetovane velikim prirodnim prirastom i usitnjavanjem 
posjeda, ah i činjenice kako je Hrvatsko zagorje oduvijek bilo jedan od najsigurnijih 
krajeva, distanciran od ratom izloženih dijelova Hrvatske, krajem 19. i početkom 20. 
stoljeća javila se agrarna prenaseljenost 17 . Tada Zagorje od imigracijskog prostora 
postaje emigracijsko područje iz kojeg se stanovništvo seli uglavnom u Zagreb, ah i 
poljoprivredne krajeve središnje i istočne Hrvatske. Kratko nakon toga, broj stanovnika 
ovog prostora ponovno kratko raste te 1948. doseže maksimalnih 273 000, a tada 
započinje depopulacija 18 koja traje sve do danas. Bez obzira na spomenuto, Hrvatsko 
zagorje danas sa svojim prosjekom od 110 stanovnika po kilometru kvadratnom spada 


15 Nalazište neandertalaca odnosno pračovjeka, znanstveno poznatog kao Homo sapiens 
neanderthalensis, otkriveno je 1899. godine na Hušnjakovu brdu u Krapini. Iskapanja su trajala šest 
godina pod nadzorom poznatog hrvatskoga geologa, paleontologa i paleoantropologa Dragutina 
Gorjanovića Krambergera. (http://www.mkn.mhz.hr/hr/) 

16 Pleter je reljefna dekoracija odnosno geometrijski ukras specifičan za starohrvatsku kulturu, a koristio 
se najviše u crkvama i samostanima, pogotovo u razdoblju od 9. do 12. stoljeća. 
(http://hjp.znanje.hr/index.php?show=search) 

17 Agrarna prenaseljenost je stanje u kojem dolazi do prevelike koncentracije poljoprivrednika na 
premalom obradivom tlu. (http://hjp.znanje.hr/index.php?show=main) 

18 Depopulacija je proces opadanja broja stanovnika zbog prirodnih čimbenika ili negativnog 
migracijskog salda. (http://hjp.znanje.hr/index.php?show=main) 

među najgušće naseljene dijelove Hrvatske, (http://www.geografija.hr/hrvatska/ 
hrvatsko-zagorje/) 

2.3. Povijesni razvoj religije u Hrvatskom zagorju 

Djevica Marija jedna je od najvažnijih žena u povijesti kršćanstva. Izrekavši riječi: 
„Neka mi bude po riječi tvojoj!“, zauvijek je izmijenila povijest čovjeka. To je razlog 
zašto je njezino ime stalno prisutno u molitvama, nadanjima i srcima svih kršćana, od 
davnina pa sve do danas. Od apokrifa 19 , teoloških knjiga i rasprava, koje su dolazile na 
ovaj prostor, susretali su se i prožimali raznovrsni utjecaji marijanskih kultova. Istu su 
ulogu imale i svete slike koje su u ove krajeve stizale s Istoka i Zapada. Mnoge su 
marijanske knjige napisali i hrvatski autori, na latinskom i na hrvatskom jeziku te se 
tako u hrvatskom narodu razvio poseban tip odanosti Mariji, Majci Božjoj. I prostor 
Hrvatskog zagorja obuhvaćen je posebnom tradicionalnom pobožnošću koja se očituje u 
bogatstvu crkava i prošteništa koja slave Mariju. Korijeni takve pobožnosti su duboki i 
sežu još u doba neposrednog ulaska u drugo tisućljeće, kada je utemeljena Zagrebačka 
nadbiskupija. (Sučić, 1998: 67-72) 

2.4. Turistička ponuda Hrvatskog zagorja 

Hrvatska je zemlja koja u gotovo svim segmentima ima iznimno pogodne preduvjete i 
mogućnosti za razvoj turizma. U prošlosti su je posjećivali uglavnom stranci za potrebe 
održavanja zdravlja i psihofizičkog odmora, dok se nakon Drugog svjetskog rata ovdje 
razvijao uglavnom domaći turizam. No, s oporavkom Europe od ratnih zbivanja, 
ponovno počinje i rast inozemnog turizma. Nakon što su sanirane i ratne štete 
Domovinskog rata na prostoru Republike Hrvatske, započinje obnova turizma i njegov 
sve snažniji rast 20 i razvoj 21 . 


19 Apokrif je postevanđeljska knjiga s motivima iz evanđelja koju kršćanske crkve ne priznaju, pa stoga 
nije uvrštena u Novi zavjet. (http://hjp.znanje.hr/index.php?show=main) 

20 Rast označava pomak neke društvene ili ekonomske pojave u kvantitativnom odnosno brojčanom 
pogledu. (Čavlek i sur., 2011: 59) 

21 Razvoj označava novo stanje i kretanje neke pojave, tj. novi cilj i blagostanje koje se želi ostvariti u 
sadašnjosti i budućnosti. Suvremeni razvoj turizma nastoji se povoditi za načelima održivog razvoja, 
odnosno takve promjene globalne strukture proizvodnje i potrošnje koje ne remete ekosustave. (Čavlek i 
sur., 2011:59) 

Prirodno-geografski čimbenici uvjetovali su nešto jači turistički razvoj primorske 
Hrvatske koja je posjetiteljima atraktivna uglavnom tijekom četiri ljetna mjeseca. Iz tog 
se razloga u hrvatskom turizmu javio i problem sezonalnosti 22 . Naime, 1995. godine, 
gotovo je 75 % ukupnih godišnjih noćenja ostvareno u razdoblju od lipnja do listopada, 
a ni noviji podaci ne pokazuju puno bolje rezultate u tom pogledu. S tim u vezi, moguće 
je konstatirati kako se većinski turistički promet Republike Hrvatske odvija u četiri 
ljetna mjeseca. (Bartoluci i Čavlek, 1998: 63) Tu se kao alternativa razvoju turizma 
„izvan sezone“ javlja kontinentalni dio zemlje, koji raspolaže brojnim društvenim, 
prirodnim i kultumo-povijesnim privlačnim elementima. Turistička regija 
sjeverozapadne Hrvatske tako je u 2012. godini primila oko milijun turista i ostvarila 
1,7 milijuna noćenja. Važno je spomenuti kako ova turistička regija obuhvaća i hrvatsku 
metropolu, grad Zagreb, koji je u 2012. godini sam ostvario 1,2 milijuna noćenja. Ostala 
noćenja ostvarena su u drugim pripadajućim županijama ovog dijela Hrvatske i to 
uglavnom u toplicama, izletištima, planinarskim domovima i si. (Magaš, 2013: 401- 
407) 

Zajedno s ostatkom kontinentalne Hrvatske, razvoj turizma počeo se osjećati i na 
prostoru Hrvatskog zagorja. Prostor koji većinskim dijelom obuhvaća područje 
Krapinsko-zagorske županije u svoju je promociju krenuo sa sloganom „Zagorje - bajka 
na dlanu!“ Osim lokalne uprave i Turističke zajednice Krapinsko-zagorske županije, za 
važna postignuća u pogledu turističkog razvoja, zaslužni su i brojni intemetski portali 
kao što je na primjer www.uZagorju.com, koji sistematizirano prikazuje atrakcije i 
aktualna događanja diljem Zagorja. Osim segmenta promocije, Zagorje je uvelike 
napredovalo i u pogledu sadržaja turističke ponude. Teško je uopće prebrojati njihovu 
raskoš, no svakako valja istaknuti Muzej krapinskih neandertalaca, spomenik Lijepoj 
Našoj, Etno selo Kumrovec, dvorac Trakošćan, Muzej Seljačke bune, Tuheljske toplice, 
svetište Majke Božje Bistričke, Ivanščicu i brojne druge privlačne atrakcije koje iz 
godine u godinu privlače sve više turista iz cijelog svijeta. 


22 Sezonalnost ili sezonski karakter turizma je jedna od glavnih osobina turističke potražnje kojom se 
naglašava ograničeno vrijeme koje turistima stoji na raspolaganju za turistička putovanja i boravke, a koji 
se uglavnom svodi na vrijeme godišnjeg odmora, dane vikenda i blagdana. (Čavlek i sur., 2011: 59) 

3. ZNAČAJNA SVETIŠTA I VJERSKI SPOMENICI HRVATSKOG ZAGORJA 

Iako neveliko, Hrvatsko se zagorje može podičiti brojnim privlačnim resursima. Među 
njima se izrazito ističe mnoštvo crkava, osobito onih gotičkih 23 i baroknih 24 , te mnoga 
proštenjarska svetišta. Putem hodočasnika 25 koji su od davnina častili Mariju svojim 
hodom prema njezinim čudotvornim mjestima i danas se kreću brojni vjernici na svojim 
vjerskim i hodočasničkim putovanjima 26 . Na taj je način razvijena cijela mreža 
hodočasničkih putova Zagorjem od kojih su neki i dio međunarodnog Marijanskog 
hodočasničkog puta. 27 . Osobit procvat marijanskih svetišta bilježi se u vrijeme baroka, 
kada je još trajala i opasnost od napada Turaka, a Hrvatska bila svedena na „Ostatke 
ostataka“ 28 . Upravo je grad Zagreb sa svojom okolicom i Hrvatskim zagorjem 
predstavljao „predziđe kršćanstva“, a Marija se već tada veličala titulom najvjernije 
zagovornice Hrvatske. U suvremenom užurbanom načinu života, hod je zamijenjen 
prijevoznim sredstvima, međutim cilj takvih putovanja ostaje isti: izvršiti svoje zavjete, 
nositi nove prošnje, počastiti prinosom... (Brošura KZŽ, 2010: 2) 

Jedan od najpoznatijih vodiča po Svetoj Zemlji, dr. Adalbert Rebić, u svojim je 
zapisima krajolik Galileje, Marijina zavičaja, uspoređivao s Hrvatskim zagorjem. 
Sličnost je uočio u brežuljcima obraslim vinogradima, bogatim pašnjacima, obilju vode, 


23 Gotika je stil u srednjovjekovnoj umjetnosti koji se koristio u razdoblju od 12. do 16. stoljeća. Nastao je 
i razvio se u Francuskoj kao arhitektonski izraz i sustav građenja, a karakteriziraju ga šiljasti lukovi, 
izduženi svodovi i vitraji te realizam i mističnost. (http://hjp.znanje.hr/index.php?show=search) 

24 Barok je umjetnički stil koji se razvio u Europi, a nastupio je nakon razdoblja gotike i renesanse od 16. 
do polovice 18. stoljeća. Glavne su mu karakteristike raskošnost, kićenost, dekorativnost, nemirni oblici i 
izrazi te kontrasti svjetla i tame. (http://hjp.znanje.hr/index.php?show=search) 

25 Hodočasnik je osoba koja putuje na hodočasnička putovanja u potrazi za vlastitim duhovnim 
ostvarenjem. 

26 Hodočašće je putovanje vjernika u sveto mjesto, mjesto očitovanja nekog božanstva ili djelatnost nekog 
religioznog učitelja ili osnivača religije u namjeri da se ondje moli u izuzetno povoljnom okolišu. 
(Cerović i Zanketić, 2014: 54) 

27 Marijanski hodočasnički put je hodočasnički put nastao 90 - tih godina prošlog stoljeća u srednjoj 
Europi. Vodi od Cestohove preko Levoče do Mariazella i na taj način povezuje tri najvažnija 
hodočasnička središta Poljske, Slovačke i Autrije u dužini od 1000 kilometara. U novije vrijeme, taj se 
hodočasnički put dalje nastavlja iz Austrije do Hrvatske i njezinog najvećeg marijanskog svetišta - 
svetišta Majke Božje Bistričke u Mariji Bistrici, (http://marijina-romarska-pot.si/cro/ostalo2/povijest 
_hodocasca) 

28 „Ostaci ostataka nekada slavnog hrvatskog kraljevstva“ je naziv za prostor koji je obuhvaćao Hrvatsku 
u 16. stoljeću, a on se nakon brojnih problema na hrvatskom prijestolju i učestalih sukoba s Osmanlijama 
smanjio s oko 50 000 km 2 u 1526. na nešto više od 20 000 km 2 , od čega je potkraj 16. st. ostalo samo 
16 800 km 2 , (http://www.lzmk.hr/hr/) 

ali i marljivosti zagorskih Hrvata koja je slična marljivosti galilejskih Izraelaca. On 
ističe kako i Biblija 29 piše retke u kojima je hrvatsko-zagorska zemlja u mnogo čemu 
nalik na Svetu Zemlju: „Zemlja u kojoj teče med i mlijeko!“ (IZL 3,8; 17; Pnz 6, 3; 11, 
9 i drugdje), „zemlja vinograda" (Pnz 6, 11; 28, 39), „Zemlja u koju ideš da je 
zaposjedneš zemlja je brjegova i dolova, i natapa je dažd nebeski; zemlja nad kojom 
Gospod, Bog tvoj bdi; na kojoj oči Gospoda, Boga tvojega, uvijek počivaju, od početka 
do svršetka godine!" (Pnz 11, 11 - 12). To su redci koji su, između ostalog, dali pravo 
Rebiću zaključiti kako je Hrvatsko zagorje „predivni perivoj Marijin". (Sučić, 1998: 13- 
14) 

Od brojnih crkava i svetišta na prostoru Zagorja, posebno se izdvaja upravo pet 
marijanskih svetišta simbolično prikazanih, ali i geografski poredanih, kao pet prstiju 
milosrdne Marijine desne ruke: Marija Bistrica, Belec, Lobor, Trški Vrh i Vinagora. Tu 
su još i crkve odnosno svetišta: Dobri Zdenci - kapela Kraljice Mira, Dubovec - kapela 
Marije Snježne, Klanjec - župna crkva Navještenja BDM, Klupci - kapela sv. Marije, 
Mače - župna crkva Bezgrešnog začeća BDM, Marinci - kapela Kraljice Mira, Očura - 
kapela sv. Jakova, Oroslavje - župna crkva Uznesenja BDM, Pregrada - župna crkva 
Uznesenja BDM, Radoboj - kapela Gospe Lurdske, Risvica - kapela Majke Božje 
Snježne, Stnnec - Kapel BDM, Taborsko - župna crkva Uznesenja BDM, Hrašćina 
Trgovišće - kapela Majke Božje Žalosne, Tuhelj - župna crkva Uznesenja BDM, 
Veliko Trgovišće - župna crkva BDM od Sedam žalosti, Veternica - kapela Majke 
Božje Žalosne, Vinski Vrh - kapela Majke Božje, Zajezda - župna crkva Uznesenja 
BDM, Zlatar - župna crkva Uznesenja BDM. Ovaj zavidan popis impresionira još i više 
kada se istakne činjenica kako na njemu nisu pobrojani razni drugi značajni resursi za 
razvoj vjerskog turizma kao što su pilovi 30 , kapelice, groblja, križni putevi, spomenici, 
biste, kipovi i drugi sličan inventar. (Brošura KZŽ, 2010: 76) 


29 Biblija ili Sveto pismo naziv je za zbirku knjiga nastalu između 12. stoljeća pr. Kr. i 2. stoljeća, a 

obuhvaća religijske, pjesničke i moralističke sadržaje koje Židovi i kršćani smatraju svetima. Sastoji se od 
Starog zavjeta: Petoknjižja Mojsijeva, Povijesnih knjiga, Psalama, Mudrosnih knjiga i Proroka te knjiga 
Novog zavjeta: četiriju evanđelja, Djela apostolskih, poslanica i Otkrivenja. 

(http://hjp.znanje.hr/index.php?show=search) 

30 Pilje javni kameni spomenik s reljefima ili plastikom na visokom monolitnom stupu koji obično počiva 
na niskom podnožju. (http://hjp.znanje.hr/index.php?show=main) 

3.1. Marija Bistrica 

Marija Bistrica je naselje, točnije općina, u Krapinsko-zagorskoj županiji. Smještena je 
u kotlini između Medvednice, Kalnika, Ivanščice, Strahinjčice i Macelja. Naselje se prvi 
put spominje oko 13. stoljeća, a izgrađeno je oko prošteništa na južnim obroncima 
Vinskog Vrha s desne strane potoka Bistrice po kojemu je i dobilo ime. Kao općina 
samostalno djeluje od 1993. Površina joj iznosi 68,01 km 2 , a prema posljednjem popisu 
stanovništva iz 2011. godine, bilježi 5.976 stanovnika u 1.879 domaćinstava 
raspoređenih uli naselja koja općina obuhvaća. Najveće naselje je sama Marija 
Bistrica u kojoj živi čak 1.071 stanovnik, a najveći dio bogate i raznolike povijesti, kao i 
turističkog razvoja, vezan je za crni kip Majke Božje Bistričke koji stoljećima privlači 
na tisuće posjetitelja u ovaj dio Hrvatskog zagorja, (http://www.marija-bistrica.hr/) 

3.1.1. Svetište Majke Božje Bistričke 

Maksimilijan Vrhovac bio je znameniti zagrebački biskup koji je svojim životom i 
radom obilježio 18. i 19. stoljeće. Zaslužan je općenito za duhovni i kulturni uspon 
hrvatskog naroda, a 1810. je u Beču zapisao: „Što je Mariazell 31 Austrijancima, što je 
Čestohova 32 Poljacima, a Česima grob sv. Ivana Nepomuka 33 , to je Hrvatima Marija 
Bistrica“. I zaista, na gotovo rubnom sjevernom dijelu Hrvatske, smješteno je najveće 
Marijino svetište u Hrvatskoj. (Sučić, 1998: 7-12) 


31 Mariazell je najveće marijansko svetište u Austriji u pokrajini Štajerskoj. 

32 Čestohova je najpoznatije i najposjećenije svetište u Poljskoj posvećeno Gospi Čestohovskoj. 

33 Sv. Ivan Nepomuk je svetac i mučenik Rimokatoličke crkve koji je ujedno i zaštitnik Češke i njezina 
glavnoga grada. Praga. 

Slika 3. Svetište Majke Božje Bistričke 



Izvor: vlastita izrada autora 


Bistrica se, kao i većina mjesta u Hrvatskom zagorju, prvi puta spominje 1209. godine 
u povelji kojom Andrija II. županu Vratislavu određuje granice njegova feudalnog 
posjeda. Iako je možda već tada postojala župa, ona se prvi puta spominje tek 1334. kao 
župa s crkvom posvećenom apostolskim prvacima Petru i Pavlu. Povijest današnjeg 
svetišta Majke Božje Bistričke započinje na Vinskom Vrhu gdje se prvotno nalazio 
čudotvorni kip cme bistričke Madone po kojemu je svetište danas prepoznatljivo. Kip 
potječe iz 15. stoljeća, djelo je nepoznatog majstora iz puka i do 1545. je bio čašćen u 
drvenoj kapeli na Vinskom Vrhu. Kako je kapela bila nebranjena, a nalazila se u 
neposrednoj blizini osvajačkoga koridora Turaka, tadašnji je župnik krišom zakopao 
kip, koji je već tada bio na glasu kao čudotvoran, ispod kora župne crkve u Mariji 
Bistrici. Nedugo potom župnik je umro, a zajedno s njim u grob je otišla i tajna gdje je 
sakriven kip Blažene Djevice Marije. Tek 1588. ponovno je otkriven zahvaljujući 
čudesnoj svjetlosti koja je izbijala ispod pjevališta te ponukala vjernike da počnu kopati 
i tu pronađu posve sačuvan Marijin kip. Tadašnji župnik Antun Plavašić čudesni je kip 
postavio na oltar gdje su ga tada vjernici počeli častiti s osobitom pobožnošću. (Brošura 
KZŽ, 2010: 7) 

Slika 4. Kip Majke Božje Bistričke 



Izvor: http://www.svetiste-mbb.hr/ 


Ponovna turska opasnost 1650. dala je povod i ponovnom sakrivanju kipa. Ovaj puta je 
gotovo cijeli bio zazidan iza glavnog oltara, tek je Marijino lice bilo otkriveno. Zbog 
ratova, hodočašća su posve prestala, a čudesni kip još je jednom pao u zaborav. Opet je 
otkriven zahvaljujući čudesnom ukazanju Marije koja je uzela lik nepoznate slijepe 
gospe u plavoj haljini. Prvi put se ukazala župniku Petru Brezariću s gorućom svijećom 
u ruci te mu poručila da s narodom moli kako bi opet progledala. Istog dana viđenje se 
ponovilo u obližnjem Podgrađu dok su se župnik i kapelan kočijom vozili prema kuriji 
Malenić. No, ta ukazanja nisu bila dovoljna za pronalazak samoga kipa. To se dogodilo 
tek zaslugom pavlina i zagrebačkog biskupa Martina Borkovića te od drugog pronalaska 
čudesnog crnoga kipa Blažene Djevice Marije 15. srpnja 1684. započinje neprekinuto 
čašćenje Majke Božje Bistričke. Nagloj popularnosti pridonijelo je i prvo čudo koje se 
zbilo već 16. srpnja 1684., na Margaretsku nedjelju kada je prohodala, do tada 
nepokretna, djevojčica Katarina. Kip je postavljen na bočni oltar, a glas o čudu proširio 
se cijelom Zagrebačkom biskupijom, Štajerskom i Ugarskom te su tako krenula 
masovna hodočašća. (Brošura KZZ, 2010: 7-8) 

Razvoju proštenjarskog duha osobito je pridonio župnik Andrija Ifšić koji se odrekao 
službe kanonika i posvetio širenju pobožnosti prema Majci Božjoj Bistričkoj. On je 
utjecao na Hrvatski sabor, koji se za vrijeme pošasti kuge 20. listopada 1710. 
zavjetovao da će Majci Božjoj Bistričkoj podići novi glavni oltar. Potvrdio je to i 
odlukom 28. svibnja 1711., a zavjet ispunio četiri godine kasnije. Time je bistričko 
proštenište podignuto na ,,zemaljsku“ razinu. Kako je proštenjarski duh rastao sve više, 
Hrvatski je sabor 1721., dao izgraditi cestu od Kašine preko Laza do Bistrice, a 1753. 
popravljen je dio ceste od Zagreba preko Sesveta do Kašine. Istovremeno je proširena i 
stara župna crkva u baroknom stilu, a nju je 13. svibnja 1731. posvetio zagrebački 
biskup Juraj Branjug i tom zgodom promijenio naslovnik župe koji se prestao zvati po 
apostolima Petru i Pavlu te postaje posvećen Mariji Snježnoj. Tada i mjesto Bistrica, 
odlukom Hrvatskog sabora, postaje Marija Bistrica. (Brošura KZŽ, 2010: 8) 

U prvoj polovici 18. stoljeća, župa i župni dvor u Mariji Bistrici neprestano su se gradili 
i dograđivali što svjedoči o gospodarskoj moći župe, koju su omogućili posjeti romara 
iz svih strana Hrvatske, Štajerske i Ugarske. Današnji izgled bazilike potječe s kraja 19. 
stoljeća. Župnik Juraj Žerjavić, kardinal Josip Mihalović i ministar Iso Kršnjavi 
osnovali su povjerenstvo za obnovu svetišta, a glasoviti arhitekt Herman Bolle izabran 
je da izvrši rekonstrukciju. Radovi su počeli 1879. Već sljedeće godine, uoči Velike 
Gospe, buknuo je požar koji je posve uništio unutrašnjost crkve, a netaknut je ostao 
samo glavni oltar s čudesnim kipom. Uslijedila je obnova crkve tijekom koje su kip 
čuvale časne sestre milosrdnice. Novi mramorni oltar, još jedan dar Hrvatskog sabora, 
posvetio je kardinal Mihalović 1883., a papa Lav XIII. poklonio je tom zgodom svetištu 
pozlaćeno podnožje za čudotvorni kip. (Brošura KZŽ, 2010: 9) 

Papa Pijo XI, 1935. dodijelio je Mariji Bistrici naslov bazilike, a dopuštanjem 
Kanoničkoga kaptola rimske bazilike sv. Petra povodom 250. godišnjice ponovnog 
pronalaska kipa, Marija je okrunjena krunom po uzoru na staru hrvatsku krunu. Tim je 
simboličnim činom postala Kraljica Hrvata, a prigodu je uveličalo 30 tisuća 
hodočasnika, uz propovijed i posvetu, tada mladog nadbiskupa, blaženog Alojzija 
Stepinca. On je tom prilikom zavjetovao hrvatski narod na vjernost, riječima koje 
pomalo podsjećaju na riječi hrvatske himne: 

„Obećajemo da ćemo ti ostati vjerni i iskreni štovatelji. 

Vjerni dok budu žuborili potočići naši, 
šumile rijeke naše, 
dok se bude pjenilo sinje more naše. 

Vjerni dok se budu zelenile livade naše, 
dok se budu zlatile livade naše, 
dok se budu sjenile tamne šume naše, 
dok bude mirisalo cvijeće domovine naše!“ 

(Sučić, 1998: 13-14) 

Od tih značajnih događaja pa sve do danas, velika su se mnoštva vjernika okupljala u 
Mariji Bistrici. Marijanski i euharistijski kongres 1971. okupio je čak 150 tisuća 
hodočasnika i poslao snažnu poruku o religijskoj i nacionalnoj svijesti Hrvata u 
komunističkoj Jugoslaviji. Te je godine papa Pavao VI. poslao Mariji Bistrici kao dar 
zlatni kalež, a svetište je i službeno proglašeno hrvatskim nacionalnim svetištem Majke 
Božje Bistričke - Kraljice Hrvata. Ipak, za najveći događaj u Mariji Bistrici pobrinuo se 
opet - Alojzije Stepinac. Papa Ivan Pavao II. 34 1998. u Mariji Bistrici proglasio je 
blaženikom kardinala koji je hrvatski narod zavjetovao Mariji. U čast Papina posjeta, 
njegovo je ime dobio glavni trg u Mariji Bistrici koji se tako naziva i danas. (Brošura 
KZŽ, 2010: 9) 

3.1.2. Turizam Marije Bistrice 

Na spomen pojma „proštenište u Mariji Bistrici 44 ne misli se samo na zdanje s crkvom i 
čudotvornim kipom, već i na sve što se zbiva unutar i uokolo tog zdanja. Taj segment, 
na možda najbolji način, izražava stih zapisan na vanjskom začelju crkve: „Dušo duše 
Hrvatske, Isusova mati / Zvijezdo naših stradanja, na prestani sjati! 44 Glavna je značajka 
bistričkog prošteništa što se Majci Božjoj Bistričkoj, osim stotina tisuća spontanih 
namjernika i hodočasnika, onamo stječu i organizirana hodočašća, stara i više od dvjesto 
godina: iz Međimurja, Zagorja, Prigorja, Podravine, Moslavine, Posavine, Pokupskog... 
(Sučić, 1998: 36-37) 

34 Papa Ivan Pavao II. odnosno Karol Wojtyla, bio je vrhovni poglavar Katoličke crkve od listopada 1978. 
do svoje smrti u travnju 2005. godine. Za vrijeme svog pontifikata objavio je niz enciklika, obnovljeni 
Zakonik kanonskog prava te Katekizam Katoličke crkve i napravio mnoga čudesna djela zbog kojih je u 
travnju 2014. godine proglašen svetim, (http://verbum.hr/knjige/autor-ivan-pavao-ii-karol-wojtyla/) 

Marija Bistrica se tako, prije svega zbog čudotvornoga kipa Majke Božje, počela brzo i 
značajno razvijati kao hodočasničko mjesto, a paralelno s time i kao turistička 
destinacija. U početku su se turistička kretanja vezala uglavnom za samo svetište, no 
ubrzo dolazi i do razvoja raznih drugih, posjetiteljima zanimljivih sadržaja. Turistička 
ponuda u ovom trenutku obuhvaća smještajne kapacitete u nekolicini privatnih kuća za 
odmor, hotelu Blue Sun u Mariji Bistrici te nešto udaljenijoj depadansi Zagorske hiže u 
Zlatar Bistrici. Hranom i pićem moguće je okrijepiti se u nekoliko ugostiteljskih 
objekata u Mariji Bistrici kao što su restoran Dobro mi došel prijatel, bistro - noćni bar 
Mladost i bistro -pizzerija Bistrica. Također, tu se nalaze i vinarija Micak te Obiteljsko 
poljoprivredno gospodarstvo Matoš, ali i brojni drugi kafići i barovi. Od znamenitosti se 
u Mariji Bistrici i njezinoj okolici može posjetiti Park skulptura smješten na obližnjoj 
vinskoj cesti, Galeriju Hudek s brojnim kiparskim i slikarskim djelima, nedaleko Marije 
Bistrice smješteni dvorac Hellenbach, ranč Pia u dolini rijeke Krapine te Etno zbirku 
licitarskog obrta u samom centru Marije Bistrice. S obzirom na poprilično bogatu 
turističku ponudu, nastali su i brojni suveniri koji se mogu pribaviti kao uspomena na 
posjet ovom najvećem hrvatskom marijanskom svetištu. Neki od najznačajnijih su 
licitarska srca, gvire, medenjaci, svijeće, slike s vjerskim motivima, krunice, kipovi, 
tradicijske drvene igračke i drugo. 

Prema statističkim podacima Turističke zajednice općine Marija Bistrica iz 2017. 
godine, Mariju Bistricu je 2016. godine posjetilo 1.022.300 posjetitelja vođenih 
vjerskim motivima što je 375.300 posjetitelja više nego 2000. godine, odnosno 210.300. 
posjetitelja više nego u 2015. godini. Od toga, njih 130.900 bilo je stranih turista, a 
iskorištenost smještajnih kapaciteta koji postoje na području Marije Bistrice na bazi od 
360 dana bila je 31,50 %. Konkretnije, u Mariji Bistrici se u 2016. godini ostvarilo 
20.479 noćenja što je 18.746 noćenja više nego 2000. godine, odnosno 6.390 noćenja 
više nego u 2015. godini. Najviše stranih dolazaka i noćenja ostvarili su turisti iz 
Poljske, Njemačke, Koreje i Italije te je tako broj noćenja stranih turista u Mariji Bistrici 
(10.658) premašio broj domaćih noćenja (9.821). (Podaci dobiveni od TZ-a općine 
Marija Bistrica, 2017) 

Tablica 2. Statistički podaci vezani za turizam Marije Bistrice 


Godina 

Broj postelja 

Broj noćenja 

Iskorištenost smještajnih 
kapaciteta - baza 360 dana 

Broj posjetitelja 
vjerskog turizma 

Broj stranih 
posjetitelja 

2000. 

133 

1.733 

3,62 

530.000 


2004. 

133 

7.522 

15,71 

728.770 

15.620 

2008. 

40 

1.039 

7,22 

803.660 

21.300 

2012. 

161 

11.806 

20,37 

919.000 

110.200 

2015. 

180 (130 hotel: 44+6 
privatni smještaj) 

14.089 

21,74 

812.000 

130.000 

2016. 

180 (130 hotel: 44+6 
privatni smještaj) 

20.479 

31,6 

1.022.300 

130.900 


Izvor: vlastita izrada autora 

3.2. Belec 

Belec je malo naselje smješteno u Krapinsko-zagorskoj županiji koje u 
administrativnom smislu pripada gradu Zlataru. Ondje prema posljednjem popisu 
stanovnika živi samo 356 stanovnika. Značajnijih gospodarskih resursa nema kao ni 
razvoja gospodarstva, no ističe se jedinstven društveni, kulturno-povijesni, a samim 
time i turistički resurs, a to je crkva Majke Božje Snježne, jedan od najljepših primjera 
barokne umjetnosti u sjevernoj Hrvatskoj, (http://www.zupa-bdms-belec.hr) 


Slika 5. Crkva Majke Božje Snježne u Belcu 



Izvor: http ://www .zupa-bdms-belec.hr 

3.2.1. Svetište Majke Božje Snježne 

Belec se, s obližnjim Loborom, nalazi u jednom od, svojom estetikom, najistaknutijih 
dijelova Zagorja za koji je poznati prirodoslovac i putopisac Dragutin Hire 1905., iako 
pišući znanstveno djelo, koristio poput: milovidno, vilinsko, čarno. Izvori kažu kako je, 
hodajući tim dijelom Ivanščice Hire uzviknuo: „Lijepa se mi premila moja domovina 
Hrvatska!" (Brošura KZŽ, 2010: 34) 

Slika 6. Unutrašnjost crkve Majke Božje Snježne u Belcu 



Izvor: vlastita izrada autora 

Priča o svetištu Majke Božje Snježne započinje s Elizabetom Keglević, udovicom Jurja 
Erdodyja, koja je u mjestu zvanom Kostanjevec 1674. u kasnogotičkom stilu sagradila 
crkvu kao svoju zadužbinu 35 . Po zapisu Vjekoslava Noršića, sačuvanom u spomenici 
belečke župe, to prvo zdanje bilo je poprilično loše izvedeno tako da urušavanje nisu 
spriječili ni neprestani popravci. Na mjestu porušene, od 1739. do 1741., građena je 

35 Zadužbina je određeno djelo koje je nastalo kao dar za dušu darovatelja i/ili osnivača. U današnjim 
okvirima, zadužbina bi se mogla nazvati zakladom. (http://hjp.znanje.hr/index.php?show=search) 

nova crkva, zaslugom župnika Pavla Kuneka. U podizanju crkve, župniku su pomagali i 
brojni zagorski plemići: donacijom Ignacija Bedekovića povišenje toranj, crkveni krov 
donirao je grof Krsto Oršić, a zvona je kao zavjet darovala Cecilija Kristina Matačić, 
supruga podbana Adama Najšića koji je u Belec doveo pavlinskog slikara Ivana 
Krstitelja Rangera. Sposobnošću župnika i zainteresiranošću naroda, kapela je u 
potpunosti dovršena 1758. godine. Godinu dana kasnije, posvetio ju je biskup Stjepan 
Pucz Gotalovečki, a 5. kolovoza 1780. Josip Gertić, apostolski protonator i župnik 
mihovljanski proglasio je kapelu sv. Marije Snježne župnom crkvom. (Brošura KZŽ, 
2010: 34) 

Neobični, nepravilni tlocrt svetišta i pobočnih kapela upućuje na korištenje starih zidina 
kasnogotičke kapele. Vanjskim izgledom i svojom jednostavnošću, crkva uopće ne 
odaje o kakvoj se veličanstvenoj unutrašnjosti i reprezentativnom zdanju radi. Tek 
cintor 36 s ugaonim baroknim tornjićima daje naslutiti da bi se ova crkva mogla svrstati u 
red važnijih i glasovitijih prošteništa. No, koliko god vanjski izgled bio skroman, 
unutrašnjost crkve otvara se u punoj raskoši i u potpunosti nadoknađuje nezavidan prvi 
dojam. Crkva je ukrašena prizorima Atlante, Herakla i Samsona u lavljoj koži. Ondje se 
nalaze i četiri visoke korintske kolumne, polukolumne, pilastri, kartuše, a sredinom 
dominira kip Majke Božje Snježne okružen zlatnim zrakama i anđelima. Sa strane oltara 
su kipovi sv. Tri kralja i sv. Stjepana, a na stijenama s lijeve i desne strane oltara stoje 
anđeli s grobovima Baltasara Bedekovića Komorskog i žene mu Rozalije Somogy, o 
čijem je trošku 1743. oltar podignut. Najljepšim dijelom tog oltara smatra se najviši 
plan s Presvetim Trojstvom, sv. Helenom i sv. Rozalijom, uz neizostavne anđele. Ništa 
manje ne očarava ni pobočni oltar posvećen sv. Josipu, a na velikim volutama 37 nalaze 
se apostoli sv. Matija i sv. Ivan. Desni pobočni oltar posvećen je sv. Barbari, a nešto 
skromniji od tih raskošnih baroknih oltara su oltar sv. Ružarije i oltar sv. Stjepana 
Prvomučenika. (Brošura KZŽ, 2010: 34-35) 


36 Cintor je ograda groblja ili prostora oko crkve, obično s arkadama s dvorišne strane, a karakterističan je 
za proštenjske crkve sjeverozapadne Hrvatske gdje je služio kao sklonište vjernicima od nepovoljnih 
vremenskih uvjeta, (http://www.lzmk.hr/hr/) 

37 Voluta je spiralno zavijen dekorativni arhitektonski element. (http://hjp.znanje.hr/index.php?show=sea 
rch) 

Među mnoštvom veličanstvenih detalja ovog svetišta, ističe se još i propovjedaonica za 
koju je poznati povjesničar umjetnosti Artur Schneider rekao kako može stati „uz bok 
najljepšoj njemačkoj propovjedaonici u Wilheringu (izvedena gotovo u isto vrijeme), a 
možda je i nadmašuje“. Ograđena je reljefima sa scenom plesa oko zlatnog teleta, snom 
patrijarha Jakova i drugim starozavjetnim motivima. Također, živo obojena ograda 
pjevališta predočuje Drvo spoznaje kojem dodatnu teološku priču svojom prisutnošću 
izriču Blažena Djevica Marija te Adam i Eva s anđelima. Kipovi su izrađeni u drvetu s 
bogatom posvetom, a uza sve to, tu su i raskošne stropne freske 38 , među kojima se 
posebno ističu one u kapelici sv. Stjepana Prvomučenika, čime je u unutrašnjosti 
stvoren jedinstven i savršen sklad. Slikarski dio posla napravio je, već spominjani, 
znameniti Ivan Krstitelj Ranger, koji je, s još dva pomoćnika, oslikavao mnoge 
pavlinske crkve. U jednoj od njegovih slika sačuvana je i legenda zaslužna za naslov 
„Marija Snježna“. Riječ je o Marijinu ukazanju na rimskom brdu Eskvilin koje je usred 
ljeta pokriveno snijegom. O značaju crkve, njezinih freski i njihova autora, može se 
zaključiti i iz činjenice kako mnogi povjesničari umjetnosti izdvajaju upravo zidne slike 
iz crkve sv. Marije Snježne u Belcu kao najljepši i najočuvaniji rad bogatog opusa ovog 
čuvenog slikara, (http://www.zupa-bdms-belec.hr) 

Godine 1912. provedena je prva cjelovita obnova crkve za vrijeme župnika Frana 
Cesarca. Nakon toga, inicijativom varaždinskog biskupa Marka Culeja, javila se ideja o 
ponovnoj obnovi crkve. Godine 1957. bili su izvedeni radovi na propovjedaonici, a 
početkom 70-ih Restauratorski zavod Hrvatske započeo je radove u crkvi. Ugradili su se 
uređaji za uklanjanje vlage, izvedena su istraživanja crkve te restauratorski radovi na 
zidnim slikama u kapelama sv. Stjepana i sv. Krunice. Zbog nedostatke sredstava, tek 
1990. krenulo se u nove radove kada je obnovljena i vanjska fasada crkve. Godine 1994. 
osnovano je Društvo za obnovu i zaštitu crkve Marije Snježne koje je uputilo zahtjev 
HRZ-u za stručnim radovima na oltaru sv. Barbare. U narednom razdoblju restauriranje 
oltar sv. Josipa, izvedena je drenaža u crkvi i sakristiji, postavljeno je podno 
grijanje, nova električna instalacija te novi kameni pod. Svi restauratorski radovi 
završeni su 2010. pod Hrvatskim restauratorskim zavodom i voditeljstvom prof. Danuta 
Misiuda. Godine 2015. došlo je pak do oštećenja glavnog zvona u tornju koje zbog 

38 Freska je izrađena vodenim bojama na svježoj žbuci zbog čega odaje izuzetno impresivan dojam i stapa 
se sa samim zidom. (http://hjp.znanje.hr/index.php?show=search) 

puknuća više nije moglo zvoniti, a ono je u travnju 2017. zamijenjeno novim. Budući da 
je originalno zvono bilo zavjetni dar Cecilije pl. Najšić rođ. Maračić, ono je sada 
izloženo unutar cintora crkve sa sjeverne strane, (http://www.zupa-bdms-belec.hr) 

3.2.2. Turizam Belca 

Prvi varaždinski biskup Marko Culej, za svoj je rodni Belec rekao ovako: 

„Ne znaš kada je tu ljepše! Da li u proljeće, kada voćnjaci mirišu i kada je sve u 'cvetju' 
ili u ljeti, kada se zlatno žito leluja na vjetru? Da li ujesen, kada lišće u šumi dobiva boje 
poput krasnog šarenog tepiha, a po brežuljcima u 'klijetima' iz preše 'moštek curi', ili 
zimi, kada djevičansko bijeli snijeg daleko od gradskog smoga prekrije doline i 'brege', 
a dječja crvena lica pokazuju radost zimskog ugođaja!“ 
(http://www.zupa-bdms-belec.hr) 

Kao naselje koje u administrativnom pogledu pripada gradu Zlataru, Belec do sada nije 
imao značajnije razvijen turistički potencijal koji je svakako prisutan. U turističkom 
smislu, o njegovoj promociji i posjećenosti brine se nedavno osnovana turistička 
zajednica grada Zlatara. S obzirom na spomenuto - veličinu mjesta, tek nedavno 
osnovan TZ i lošu promociju, Belec ne raspolaže prijeko potrebnim turističkim 
sadržajem za razvoj turizma, međutim prostor koji ga okružuje može svojim 
posjetiteljima ponuditi štošta. Od smještajnih kapaciteta tu su obližnja kurija Inn i 
Rooms Bolfan Vinski Vrh u Hrašćini te nešto udaljenija depadansa Zagorske hiže u 
Zlatar Bistrici. Hranu i piće za okrepu moguće je potražiti u restoranu Purga u Zlatar 
Bistrici, u vinariji Bolfan na Vinskom Vrhu te brojnim kafićima na ovome prostoru. Od 
znamenitosti, osim crkve Majke Božje Snježne, vrijedi posjetiti i nekoliko kilometara 
udaljeno mjesto pada meteora u Hrašćini, konjički klub Tri breze u Budinšćini ili utvrdu 
Belecgrad nedaleko Belca s planinarskom kućom. S obzirom na turističku ponudu koja 
je još u povojima, nisu se razvili ni prepoznatljivi motivi u obliku suvenira ovoga kraja, 
međutim, moguće je pribaviti razne rakije, medenjake, krunice i svijeće. 

Za Belec, kao i za Lobor, u turističkom smislu brine se već ranije spomenuta Turistička 
zajednica grada Zlatara. Međutim, ova je turistička zajednica započela s radom tek 
2014. godine i ne raspolaže s puno podataka vezano za Belec. Ipak, pouzdani podaci 
govore kako je Belec u 2016. posjetilo 370 evidentiranih posjetitelja iz Austrije, 

Njemačke i Nizozemske za koje je TZ organizirao turističkog vodiča. Također, budući 
da na prostoru naselja Belec nema smještajnih kapaciteta, barem ne onih registriranih za 
obavljanje te djelatnosti, podataka o smještaju nema, barem ne za prostor samog naselja. 
Postoje smještajni kapaciteti u obližnjim susjednim mjestima koji bilježe noćenja, pa se 
pretpostavlja kako je dio tih turista posjetio i Belec. (Podaci dobiveni od TZ-a grada 
Zlatara, 2017) 

3.3. Lobor 

Općina Lobor smjestila se podno najviše zagorske gore, Ivanščice, a prvi se puta 
spominje u 13. stoljeću kao Castrum Lobor. Ime je vjerojatno dobila od latinske riječi 
Labor (, laboratorium ) što u prijevodu znači posao , a pretpostavlja se da su na tom 
prostoru Rimljani imali svoje radionice i kamenolome. Oni su kao trag svog boravka na 
ovome području ostavili brojne nadgrobne spomenike, a starost naselja potvrđuju i 
pronađena kamena sjekira te malj iz ranog neolitika. Prostor općine danas obuhvaća 
44,20 km 2 na kojemu, prema posljednjem popisu stanovništva, živi 3.188 stanovnika u 
900 kućanstava raspoređenih u 10 naselja, (http://lobor.hr/) 

Oko Lobora nalaze se brojne stare građevine koje upotpunjuju bogatu prošlost Lobora: 
utvrda Pusti Lobor, kapela sv. Petra na obližnjoj Petrovoj gori te Oštrcgrad i Loborgrad, 
koji su sagradili Keglevići nakon što su napustili Pusti Lobor. U daljini se ističe i 
veličanstveno zdanje Ivanščice, koja već i svojim imenom priča o vitezovima 
ivanovcima. Bili su to hrabri vojnici koji su obitavali na ovim prostorima i smatrali 
svojom zadaćom osigurati hodočasničke putove te davati putnicima utočište i okrepu. 
Osim toga, tu su još i brojne crkve, kapelice, poklonci, pilovi i različiti drugi resursi 
zanimljivi posjetiteljima, (http://lobor.hr/) 

3.3.1. Svetište Majke Božje Gorske 

Antun Gustav Matoš opisao je Lobor kao magičnu polaznu točku, ozračje u kojem je 
spoznao da je duša Hrvatske upravo zagorski kraj i da nema boljeg prostranstva za 
provesti ,,ferije“ 39 od ovog. Na tom prostoru očuvane prirode i pradavnih legendi, iznad 


39 ,,Ferije“ je naziv za duži školski odmor odnosno školske praznike. 

samog mjesta Lobora, s južne se strane, na kamenoj stijeni, uzdigla crkva Majke Božje 
Gorske. (Brošura KZŽ, 2010: 28) 


Slika 7. Crkva Majke Božje Gorske u Loboru 



Izvor: http://www.visitzagorje.hr/objekt/crkva-majke-bozje- 


Ova je značajna crkva prva ljudskom rukom stvorena vizura koja se zamjećuje prilikom 
dolaska u Lobor s južne strane. Podignuta je na obroncima Ivanščice, točnije na 
brežuljku Gora, koji je bio izgrađeno mjesto života još u prapovijesno doba. 
(http://lobor.hr/) 

Sam lokalitet Lobor spominje se prvi puta u pisanim izvorima 1259. godine, a ulomak 
predromaničke oltarne pregrade iz 11. stoljeća svjedoči kako je ovdje postojala 
građevina još u ranom srednjem vijeku, moguće benediktinski samostan. S obzirom na 
očuvanost i autentičnost, cijeli ovaj prostor odiše tradicijom i starinom, a zbog brojnih 
podataka o ranoj kršćanskoj aktivnosti, naziva se još i kolijevkom hrvatskoga 
kršćanstva. (Sučić, 1998: 133-139) 

Slika 8. Kip Majke Božje Gorske 



Izvor: http://zupa-lobor.hr/crkva-majke -bozje-gorske/ 

Smatra se da sakralno zdanje posvećeno Majci Božjoj postoji od 14. stoljeća. Njezin 
prvi spomen nalazi se u popisu župa 1344., a potom u kanonskoj vizitaciji tek 1639. kao 
kapela Majke Božje Gorske. Da je riječ o još većoj starini od spomenutih godina, 
svjedoči sačuvani hrvatski pleter pronađen u kapeli 1946., koji datira iz 1076. Najstariji 
je to spomenik te vrste u kontinentalnom dijelu Hrvatske, čiji se jedan dio čuva u 
Loboru, a drugi dio u Arheološkom muzeju u Zagrebu. U svetištu su pronađene i freske 
s biblijskim motivima iz 14. i 15. stoljeća. Nažalost, tek fragmentarno očuvane, tvore 
jedinstvenu cjelinu i rijetki su primjer gotičkog zidnog slikarstva kontinentalne 
Hrvatske. Prvi detaljni opis crkve datira iz 1676., a negdje u to vrijeme podigao se i 
barokni oltar na kojem središnje mjesto ima Majka Božja Gorska s Isusom u naručju. 
To je rezbarski kasnogotički drveni kip izrađen od lipova drva oko 1500. godine. Visok 
je 150 centimetara, a to ga ujedno čini i najvišim drvenim kipom Madone u sjevernoj 
Hrvatskoj. Bočno između stupova nalaze se kipovi sv. Jurja i sv. Lovre, a iznad njih 
stoje sv. Barbara i sv. Katarina. Iznad toga, u drugom planu, reljefni je prikaz Marijina 
krunjenja uz kipove sv. Petra i Pavla dok oltar pri vrhu završava golgotskim motivom. 
(Brošura KZŽ, 2010: 28-29) 

Daje Lobor oduvijek bio važno romarsko stjecište, potvrđuje i barokni cintor kakvim se 
mogu podičiti samo važna hodočasnička svetišta. Zajedno s njime, crkva čini skladnu 
cjelinu i zauzima dominantan položaj u ovom brdovitom loborskom krajoliku. U 18. 
stoljeću podignut je i zvonik, a crkva tada dobiva i propovjedaonicu te orgulje. S 
obzirom na povijest, brojne nadograđene elemente i slikarije, za loborsku se crkvu 
zaista može reći kako je svako stoljeće ostavilo svoj trag. Dodatno strahopoštovanje 
izazivaju i tisuće godina stari nalazi što uistinu daje povod za kretanje putevima ovoga 
kraja koji je Matoš, ne bez razloga, uspoređivao s Toskanom. (Brošura KZŽ, 2010: 29) 

3.3.2. Turizam Lobora 

Tradicija odnosno postojanje ovog svetišta možda je najduža od svih spomenutih. 
Moguće je da hodočašća na ovaj prostor traju još od doba srednjeg vijeka, a samim je 
time neminovan i razvoj turizma ovog prostora. Definicija hodočašća govori kako se 
hodočasnici nakon obavljene pobožnosti žele opustiti te tako do izražaja dolaze druge 
funkcije prostora, primjerice zabava, trgovina, komunikacija i drugo. Općina Lobor 
danas, nažalost, ne obiluje brojnim resursima za razvoj dodatne turističke ponude, no 
prostora za njegov razvoj ima. Osim svetišta Majke Božje Gorske povrh Lobora, u 
samom centru Lobora na istoimenom trgu nalazi se i župna crkva sv. Ane. Uz ovu se 
crkvu veže i najveća loborska manifestacija Janine, koja svake godine svojim bogatim 
programom privuče mnoštvo posjetitelja, a vrednuje narodne običaje i tradiciju. 
Smještaj se može ostvariti u nekom od privatnih smještajnih objekata kojih nema 
mnogo, a tu su još apartmani Amalia te nešto udaljenija depadansa Zagorske hiže u 
Zlatar Bistrici i Blue Sun hotel u Mariji Bistrici. U Loboru se još mogu posjetiti obližnje 
Sutinske toplice, Markušbrijeg sa svojim bajerom i ribičkom kućicom te off-road staza 
Off-road Lobor. Iz ovog, kao i iz drugih zagorskih prošteništa, turisti osim suvenira u 
obliku licitara i gvirca, svakako sa sobom mogu ponijeti i uspomenu na kotlovinu, 
zagorske štrukle i druge specijalitete. 

Zbog relativno skromnog prostora koji Lobor kao turistička destinacija obuhvaća, 
skromni su i evidentirani podaci o njegovoj posjećenosti. Lobor je u turističkom smislu, 
kao i Belec, pod nadležnošću TZ-a grada Zlatara koji, kao što je ranije spomenuto, 
djeluje tek odnedavno i raspolaže s minimalno infonnacija. S obzirom na to, promatrana 
su posjećenost i noćenja u susjednim mjestima i destinacijama budući da Belec i Lobor 

zajedno s njima dijele odnosno tvore turističku ponudu. Osim Marije Bistrice, u kojoj je 
u 2016. godine ostvareno 1.022.300 posjeta i 20.479 noćenja, turisti i izletnici su 
ostvarili 184 dolazaka u obližnju Hrašćinu te 280 noćenja. Valja spomenuti još i Zlatar s 
33 evidentirana dolazaka i 69 noćenja te Zlatar Bistricu sa 139 zabilježenih posjeta i 
2.813 noćenja. (Podaci dobiveni od TZ KZŽ, 2017) 


Tablica 3. Statistički podaci vezani za turizam Marije Bistrice, Hrašćine, Zlatara i Zlatar Bistrice 


Godina 

Mjesto 

Broj zabilježenih posjetitelja 

Broj zabilježenih noćenja 

2016. 

Marija Bistrica 

1.022.300 

20.479 

2016. 

Hrašćina 

184 

280 

2016. 

Zlatar 

33 

69 

2016. 

Zlatar Bistrica 

139 

2.813 


Izvor: vlastita izrada autora 

3.4. Trški vrh 

Trški Vrh je naseljeno mjesto s oko 400 stanovnika, koje u administrativnom pogledu 
pripada gradu Krapini - političkom, upravnom i kulturnom središtu Krapinsko-zagorske 
županije. 

Krapina je grad 50-ak kilometara udaljen od Zagreba, a krasi ga bogata povijesna 
baština koja seže čak 130 tisuća godina unatrag kada su na prostoru Krapine svoj 
neizbrisivi i danas za Zagorje i Hrvatsku iznimno važan trag ostavili praljudi. Lokalitet 
Hušnjakovo je tako, zahvaljujući istaknutom geologu, paleontologu i paleonantropologu 
Dragutinu Gorjanoviću Krambergeru, dobio važno mjesto u povijesti Hrvatske i svijeta. 
Grad se, osim Muzeja krapinskih neandertalaca, još može pohvaliti i rodnim mjestom 
Ljudevita Gaja, autocestom Zagreb - Macelj, poznatim Festivalom kajkavske popevke i 
mnogim drugim atraktivnim segmentima, (http://www.krapina.hr/grad-krapina/o- 
krapini) 

3.4.1. Svetište Majke Božje Jeruzalemske 

Među najpoznatija prošteništa u Zagorju ubraja se i crkva Majke Božje Jeruzalemske na 
Trškom Vrhu. Pripada krapinskoj župi koja je najstarija od svih župa Zagorskog 
arhiđakonata, a postojala je već 1193. Povijest samog prošteništa seže u 1768. kada se 
spominje u knjizi Zercalo Marianszko. (Brošura KZZ, 2010: 44) 


Slika 9. Crkva Majke Božje Jeruzalemske na Trškom Vrhu 



Izvor: http://hotspots.net.hr/2015/03/marija-bistrica-u-dlanu-svijeca-na-dlanu-bajka/ 


„Jeruzalem pored Krapine“ - riječi su kojima se još opisuje Trški Vrh. Ovu je ,,titulu“ 
Trški Vrh dobio zbog kipića Majke Božje koji je, po zapisanoj predaji, iz Svete Zemlje 
1669. godine donio brat franjevac Joakim Balagović i darovao svom bratu Nikoli, koji 
je živio uza sam put na Trškom Vrhu. Kada je nesretnom Nikoli u nezgodi izgorjela 
kuća, u pepelu je bio pronađen neoštećen kip. Nikola ga je potom smjestio u šuplje 
orahovo deblo nedaleko od kuće gdje je otpočeo prvo vjerničko štovanje toga kipa. 
Nepoznati kradljivac kipić je odnio u župu Taborsko, ali je on ubrzo vraćen kao 
predmet još većeg štovanja. (Brošura KZŽ, 2010: 44) 

Pravo čašćenje kipa počinje za pošasti kuge 1743. kada su se stanovnici Krapine 
zavjetovali Majci Božjoj Jeruzalemskoj da ih poštedi. Uslišani u svojoj prošnji, ispunili 
su svoje zavjete. Općina Krapina tako je donijela zaključak po kojemu se od Duhovnog 
stola u Zagrebu traži dopuštenje za izgradnju zavjetne kapele u čast Majci Božjoj 
Jeruzalemskoj. U srpnju 1750., župnik Nikola Gorup blagoslovio je kamen temeljac 
čime je započela gradnja. Za razliku od belečke crkve, koja je tada već bila 
blagoslovljena, a gradile su je bogate plemićke obitelji, sav rad na gradnji trškovrške 
crkve obavljen je isključivo darovima vjernika. O tome svjedoči i natpis nad glavnim 
ulazom u crkvu napisan latinskim jezikom, koji u prijevodu znači: „Godine se 
Gospodnje 1750. iz čiste milostinje vjernika započela graditi crkva Jeruzalemske Majke 
Božje, a godine je 1761. završena i u kolovozu nedjelje poslije Preobraženja 
Gospodinova za mjesto župnika Nikole Gorupa po biskupu svečano posvećenog.“ 
(Brošura KZŽ, 2010: 44-45) 

Slika 10. Glavni oltar crkve Majke Božje Jeruzalemske na Trskom Vrhu 



Izvor: vlastita izrada autora 

Crkvu je, kao i belečku, 1762. godine posvetio zagrebački kanonik i beogradski biskup 
Stjepan Pucz. Kako je zapisao fra Paškal Cvekan, otada puk brdo zove Jeruzalem. 
Glavni oltar izradio je gradački kipar Filip Jakob Straub i postavljenje 1759. kip Majke 
Božje Jeruzalemske obložen je srebrom, a rezbareni okvir vrhunsko je djelo Straubove 
radionice. Godine 1756. napravljen je oltar Svetoga Križa, rad kipara Antuna Mersija 
koji je izradio i oltar svetih četrnaest pomoćnika. On je 1760. napravio i 
propovjedaonicu. Gradnja cintora, započeta nakon posvećenja, dovršena je 1773. On je 
prema unutrašnjoj strani otvoren arkadama, čiji zaklonjeni prostori pružaju 
hodočasnicima zaštitu od nevremena ili ljetnih žega. Na uglovima cintora podignute su i 
male kule dok je na sjevernoj strani podignuta manja kurija kako bi ondje mogli noćiti 
svećenici za vrijeme proštenja. (Brošura KZŽ, 2010: 45) 

Tlocrt je izrazito bogato razveden u duhu kasnog baroka i spada u red najrazvedenijih 
sakralnih objekata tog vremena u nas. Lađa crkve je jedinstven prostor koji se rastvara 
bočnim nišama u kojima se nalaze pobočni oltari. S lijeve strane, nasuprot sakristije, 
podignuta je 1759. još jedna kapela u čast Mariji - Majci Božjoj Škapularskoj. Iako 
skromnija od belečke, i ova je zavjetna kapelica urešena prizorima iz Marijina života s 
dominantnim prizorom uznesenja, okružena velikim starozavjetnim ženama poput 
Judite i Suzane, uz neizostavni grijeh praroditelja kao dio priče o povijesti spasenja. 
Podatke o slikaru Antunu Lechingeru koji je oslikao crkvu zapisao je poznati 
zaljubljenik u Hrvatsko zagorje Gjuro Szabo. Dragocjen su inventar i barokne orgulje s 
pjevalištem, također nabavljene milodarima pobožnika, koje krase anđeli iz 1763., koje 
je izradio majstor Antun Romer, te se kao takvi ubrajaju među najljepše u Hrvatskoj, 
dok su same orgulje vrednovane najvišom kategorijom spomenika kulture. (Sučić, 
1998: 94-195) 

3.4.2. Turizam Trškog Vrha 

S obzirom na to da je u prošlosti uspon do Krapine odnosno Trškog Vrha bio težak i 
naporan, neki su ga nazivali i Teškim Vrhom, no usprkos tome, uvidjeli su isplativost 
uzveranja križnim putem do ovog hrvatskog Jeruzalema kako bi nahranili duh i osjetili 
još uvijek prisutnu kulturu hodočašćenja. Blizina grada Krapine važan je segment 
razvoja turizma Trškog Vrha. Od smještajnih kapaciteta tu su hotel Barrock, hotel 
Poslon, hotel Toplice i hotel Villa Magdalena u obližnjim Krapinskim Toplicama te 


Međimursko veleučilište u Čakovcu 


34 





Petra Mikulčić 


Vjerski turizam i hodočašća u Hrvatskom zagorju 


nedaleko Krapine pansion Vuglec Breg. Okrepu hranom i pićem, osim u spomenutim 
hotelskim objektima, turisti mogu potražiti i u bistrou HU Š,fastfoodu Grašo, restoranu 
Yeti, Preša ugostiteljstvu te u brojnim kafićima i barovima. Svi koji se nađu u ovom 
kraju Lijepe Naše svakako bi trebali posjetiti Muzej krapinskog pračovjeka, a uz to, tu 
su još i Krapinske toplice sa svojim termalnim vrelima i bazenima, zatim Sveti Križ 
Začretje sa svojim Roses Fashion Outlet Storeom te druge zanimljivosti i atrakcije. Ovaj 
je kraj razvio i brojne suvenire, a među njima valja istaknuti bilikum 40 , statuu 
pračovjeka, lutku Ljudevita Gaja i mnoge druge. 

U statističkom pogledu, ponovo promatrajući povezanost s Krapinom, Trški Vrh ima 
nešto pogodniju situaciju od, na primjer, Belca ili Lobora. U 2016. godini su tako u 
Krapini zabilježeni podaci o 5.747 posjetitelja i 8.147 noćenja. Također, u susjednom je 
Radoboju evidentirano 635 posjeta i 672 noćenja, u Mihovljanu 4 dolaska i 8 noćenja, u 
Svetom Križu Začretju 1.557 posjeta i 9.904 noćenja te u Krapinskim Toplicama 14.598 
dolazaka i 47.276 noćenja. (Podaci dobiveni od TZ-a KZŽ, 2017) 

Tablica 4. Statistički podaci vezani za turizam Krapine, Radoboja, Mihovljana, Sv. Križa Začretja i 
Krapinskih Toplica 


Godina 

Mjesto 

Broj zabilježenih posjetitelja 

Broj zabilježenih noćenja 

2016. 

Krapina 

5.747 

8.147 

2016. 

Radoboj 

635 

672 

2016. 

Mihovijan 

4 

8 

2016. 

Sv. Križ Začretje 

1.557 

9.904 

2016. 

Krapinske Toplice 

14.598 

47.276 


Izvor: vlastita izrada autora 


40 Bilikum je suvenir koji je napravljen kao vrč od tri međusobno povezana vrčića u koja se ulijeva vino i 
daje se gostu kao piće dobrodošlice koje potom treba znati ispiti bez da se čovjek uprlja. 
(http://hjp.znanje.hr/index.php?show=search) 

3.5. Pregrada i Vinagora 

Vinagora je malo mjesto zapadno od Pregrade, koje u administrativnom smislu i pripada 
gradu Pregradi. Broj stanovnika na području Pregrade kreće se oko 6.594 prema 
posljednjem popisu, dok ih je prema istom u Vinagori bilo 62. 

Grad Pregrada, geografski gledano, obuhvaća najzapadniji dio Hrvatskog zagorja. Ime 
mu se prvi puta spominje 1334. godine u statutima zagrebačkoga Kaptola, a 
pretpostavlja se kako je župa u Pregradi sigurno još starija. Postoji i nekoliko hipoteza o 
stvaranju imena Pregrade. Prvu je dao Gjuro Szabo, koji tumači da je korito rijeke 
Kosteljine, koja prolazi kroz mjesto, bilo pregrađeno nekakvom pregradom te je otuda 
mjesto dobilo naziv. Druga verzija potječe od Maristele Sabljić i kaže da je vlasnik 
Kostela, jednog od pregradskih sela, Juraj Branderburški smjestio svoje obrambene čete 
„pred gradom“, na padinama Kunagore te je tako nastalo ime Pregrada. Iako obje 
verzije imaju svoju podlogu, nema sigurnih dokaza koji bi ijednu od njih potvrđivali. 
(https://www.pregrada.hr/) 

3.5.1. Svetište Pohoda Blažene Djevice Marije u Vinagori 

Marija je, uz brojna druga mjesta u Republici Hrvatskoj, posebno štovana upravo u župi 
Uznesenja Blažene Djevice Marije u Pregradi kao „Naša Gospa od Kunagore“. Iako od 
davnina spada u kategoriju proštenjarskih crkava, njezino velebno zdanje, po obliku i 
veličini neobično za župnu crkvu, naziva se Zagorskom katedralom. Po uređenju 
unutrašnjeg prostora ona zaista ima posebnu vezu s katedralom i to onom zagrebačkom. 
Naime, u nju su prenesene katedralne orgulje s iznimno kvalitetnim zvukom, kao i 
velika oltama pala Uznesenja Blažene Djevice Marije. (Sučić, 1998: 190) 

Za napredak u izgradnji crkve brinule su se brojne generacije sakupljajući sredstva za 
ostvarenje zamisli o novoj crkvi. Ona je teškim naporima i sagrađena na mjestu stare, 
trošne gotičke građevine koju je posve uništio potres 1786. Nakon potresa, prvo je 
podignuta kurija uz pomoć arhiđakona zagorskog Stjepana Putza, a gradnju crkve 
započeo je župnik Josip Karlo Tuškan. Da se crkva dovrši, osobito se zalagao 
zagrebački biskup Maksimilijan Vrhovac, a štajerski su je graditelji 1818. napokon 
stavili pod krov. S dva vitka visoka zvonika pred pročeljem i ovalnim elipsoidnim 

prostorom pod kupolom prostrane crkve, ova je građevina jedinstvena u Hrvatskoj. 
(Brošura KZŽ, 2010: 58) 

Nešto zapadnije od Pregrade, uvrh brijega, smjestila se Vinagora sa svojom 
jednobrodnom crkvom kojoj se s dvije strane prilazi stubama. U župnoj spomenici 
Vinagore zapisano je kako je na ovome mjestu postojalo starije Marijansko svetište još 
u 16. stoljeću, a spominje se kao kapela župe Desinić. Od nje je sačuvan mali oltar iz 
1652. koji je dopremljen iz Krapine. Postojeća crkva je poligonalnog 41 tlocrta koji 
zajedno s podbočnim kapelama ima oblik križa. Sagrađena je 1708., posvećena 1713., a 
župom postaje tek 1799. Posvetio ju je senjski biskup Adam Ratkaj čiji se portret čuva u 
župnoj kuriji. (Brošura KZŽ, 2010: 58) 

Slika 11. Crkva Pohoda Blažene Djevice Marije 



Izvor: http://www.zupa-vinagora.hr/fotogalerija/ 


U crkvi su sačuvana tri oltara iz 18. stoljeća. Najvredniji je glavni na kojem središnje 
mjesto pripada gotičkom kipu Bogorodice s Djetetom. Zahvaljujući grofu Ladislavu 
Ratkaju i njegovoj ženi Ivani Leopoldini, taj je barokni oltar 1770. godine pozlaćen 
kako bi se čudotvorni kip Bogorodice iz 15. stoljeća što više isticao. Uza stijenu s 
trijumfalnim lukom smještena su još dva kasnobarokna oltara: svih svetih i sveta tri 


41 Poligonalno je pridjev koji označava predmet ili građevinu s više kutova, mnogokutan. 
(http://hjp.znanje.hr/index.php?show=search) 

kralja s klasicističkim motivima. U desnoj pobočnoj kapeli nalazi se barokni oltar sv. 
Valentina, a u lijevoj Presvetog Trojstva iz 1779. Propovjedaonica je s početka 19. 
stoljeća i ima klasicistička obilježja kao i bočni oltari. Od inventara je još sačuvan i 
barokni sakristijski ormar, svećeničko ruho, barokni svijećnjaci, procesna Majka Božja, 
kip uskrsloga Krista te lijepi primjeri kovanog umijeća 42 . (Brošura KZŽ, 2010: 58-59) 

3.5.2. Turizam Vinagore 

Kao što mu i samo ime govori, svetište Pohoda Blažene Djevice Marije mjesto je 
brojnih pohoda. Sama Vinagora je malo naselje, a središte vjerskog života je upravo ova 
župna crkva koja je ujedno i odredište mnogih vjernika i hodočasnika u potrazi za 
duhovnim i fizičkim ostvarenjem. Svoju posjećenost zahvaljuje i bli z ini grada Pregrade 
te velebnog zdanja pregradske Zagorske katedrale. S obzirom na spomenuto, može se 
zaključiti kako su turističke ponude Vinagore i Pregrade isprepletene i nadopunjavaju 
se. Smještaj pri posjetu ovoga kraja može se potražiti u nekom od privatnih apartmana 
koji se nude ili u hotelima koji gravitiraju obližnjim Tuheljskim Toplicama: hotel Well, 
aparthotel Rosa ili holiday home Ema. Usluge prehrane i pića mogu se konzumirati u 
restoranima navedenih hotela ili u restoranu As, fast foodu ili restoranu Grof Ratky. 
Pril ik om posjeta ovom dijelu Zagorja, svakako valja posjetiti već spomenute Terme 
Tuhelj, utvrdu Kostelgrad na Kunagori, dvorac Bežanec, poznatu manifestaciju Branje 
grozdja te brojne druge atrakcije u općini i široj okolici. Od suvenira, u Pregradi se 
mogu pribaviti razne razglednice, kišobrani s tradicijskim motivima, licitarska srca, 
vino i drugo. 

Slično Trškom Vrhu, i Vinagora svoje podatke o posjećenosti i noćenjima zahvaljuje 
administrativnoj pripadnosti gradu Pregradi koji se snažno razvija. Sama Pregrada u 
2016. godini imala je samo 14 zabilježenih dolazaka i 24 noćenja. Može se slobodno 
zaključiti kako, pored velikih manifestacija koje se u Pregradi već tradicionalno 
održavaju svake godine i privlače sve veći broj posjetitelja, ovi podaci zvuče potpuno 
nerealno. Kada je riječ o noćenjima, moguća je točnost ove statistike s obzirom na 
relativnu blizinu brojnih većih smještajnih objekata u susjednim mjestima kao što je 
Tuhelj u kojem je u 2016. zabilježeno 47.229 posjeta i 112.890 noćenja, potom Desinić 

42 Primjeri kovanog umijeća mogu biti krovni križ, kvake, ključevi i slični predmeti u prošlosti ručno 
izrađivani od strane kovača. 

s 27 evidentiranih dolazaka i 128 noćenja te Hum na Sutli s 141 posjetom i 434 noćenja. 
(Podaci dobiveni od TZ KZŽ, 2017) 


Tablica 5. Statistički podaci vezani za turizam Pregrade, Tuhelja, Desinića i Huma na Sutli 


Godina 

Mjesto 

Broj zabilježenih posjetitelja 

Broj zabilježenih noćenja 

2016. 

Pregrada 

14 

24 

2016. 

Tuhelj 

47.229 

112.890 

2016. 

Desinić 

27 

128 

2016. 

Hum na Sudi 

141 

434 


Izvor: vlastita izrada autora 

4. ISTRAŽIVAČKI RAD 

U svrhu dobivanja detaljnijih podataka o pojmu, ulozi i razvoju vjerskog turizma u 
Hrvatskom zagorju, za potrebe ovog rada provedeno je opisno istraživanje pod 
naslovom Potencijal razvoja vjerskog turizma i hodočašća u Hrvatskom zagorju. 
Naglasak istraživačkog rada bio je na uviđanju uzoraka ponašanja turista na vjerskim 
putovanjima i hodočašćima u Hrvatskom zagorju. Osim toga, istraživački se rad osobito 
usmjerio na analizu dobivenih podataka i zaključke vezane za turističku ponudu te 
mogućnosti stvaranja prijedloga za njezino unapređenje. Istraživanje je ostvareno kao 
jednokratno istraživanje na uzorku putem anketnog upitnika u kojem se ispitivala 
posjećenost najvažnijim svetištima u Zagorju, zadovoljstvo turista turističkom ponudom 
tih mjesta te njihovi razlozi za posjet u odnosu na dob, spol, religijsko opredjeljenje, ali 
i ranije prikupljene sekundarne podatke. 

4.1. Hipoteza istraživanja 

Temeljem prikupljenih sekundarnih podataka i s obzirom na svrhu i cilj istraživanja, 
postavljene su sljedeće hipoteze: 

Hl: Marija Bistrica je najpoznatije odredište vjerskog turizma u Hrvatskom zagorju. 

H2: Postoji nedovoljna promocija vjerskog turizma na području Hrvatskog zagorja. 

4.2. Metodologija istraživanja 

Cilj istraživačkog rada je bio prikupiti više podataka o turističkoj ponudi i njezinim 
korisnicima u segmentu vjerskog turizma i hodočašća na prostoru Hrvatskog zagorja. 
Tema je bila ponukana velikim bogatstvom resursa koje ovaj prostor ima za razvoj ovog 
oblika turizma te se istraživanjem željelo doći do podataka koliko su i jesu li uopće ti 
resursi iskorišteni. Zamisao je bila stvoriti ciljani segment odnosno uzorak ispitanika 
koji su na neki način upoznati s tematikom vjerskog turizma i hodočašća te na cea 150 
ispitanika provesti istraživanje služeći se anketnim upitnikom kako bi se dobili podaci o 
navikama i potrebama turista te o samoj turističkoj ponudi vjerskog turizma i hodočašća 
u Hrvatskom zagorju. Pretpostavka je kako, unatoč velikom potencijalu, ovaj oblik 
turizma generalno uglavnom stagnira. Ovim se istraživačkim radom stoga nastojalo doći 
do podataka o trenutnom stanju i problemima na turističkom tržištu kroz analizu 
anketnih upitnika te dati prijedloge za njihovo rješavanje - drugim riječima, za 
unapređenje turističke ponude, usavršavanje turističkih proizvoda i povećanje 
turističkog prometa. 

Istraživanje je započelo 4. svibnja 2017. i trajalo je do 25. svibnja 2017. godine. Provela 
ga je autorica ovog rada kroz online anketiranje odnosno objavu anketnog upitnika na 
različitim internetskim portalima i društvenim mrežama. Anketu su ispunjavali 
ispitanici s područja Republike Hrvatske i inozemstva, različitih dobnih skupina i 
društvenih položaja. Osobit naglasak štavljenje na već spomenuti uzorak onih kojima je 
tematika vjerskog turizma nešto bliža: studenti teologije i Katoličkog bogoslovnog 
fakulteta, sudionici različitih vjerskih organizacija i grupa za mlade hodočasnike 
odnosno katoličku mladež, osobe koje rade u segmentu vjerskog turizma i turizma 
općenito, ali i dio nasumično odabranih ispitanika gdje se jasno uočava odstupanje od 
ove prve, ciljane skupine. 

Anketni upitnik, koji je sastavila i provela autorica rada, sastojao se od 21 pitanja 
podijeljena u dvije skupine. Prva skupina sadržavala je 11 pitanja od kojih je 9 bilo 
obaveznih i 2 neobavezna. Od spomenutih 11, 4 su pitanja bila demografska, dok je 
ostatak obuhvaćao vjerske i hodočasničke navike ispitanika. Ako takve navike nisu 
postojale, anketa je za takve ispitanike završila s popunjavanjem njezina prvog dijela. 
Za ispitanike koji su posjetili neko od spomenutih svetišta u Hrvatskom zagorju, anketa 

se nastavila u svojem drugom dijelu. Tamo je pred ispitanike postavljeno još 10 pitanja, 
od kojih je 7 bilo obavezno i 3 neobavezna. U svojem drugom dijelu, anketa je 
istraživala posjećenost, zadovoljstvo i ponašanje turista u samim destinacijama vjerskog 
turizma koje su posjetili. U anketnom upitiniku, ali i u kasnijoj analizi i interpretaciji, 
sva obavezna pitanja označena su zvjezdicom. 

Pitanja iz anketnog upitnika: 

1. DIO 

1. Spol* 

2. Dob* 

3. Koje ste nacionalnosti?* 

4. Ukoliko ste iz Hrvatske, iz koje županije dolazite? 

5. Kojeg ste vjerskog opredjeljenja?* 

6. Jeste li ikada bili na putovanju motiviranom isključivo vjerskim razlozima?* 

7. Koliko puta godišnje hodočastite?* 

8. Jeste li ikada posjetili neka od spomenutih mjesta/gradova u Hrvatskom zagorju?* 

9. Ako da, koji je bio motiv posjeta ovim destinacijama? 

10. Jeste li ikada posjetili neko od navedenih svetišta u Hrvatskom zagorju?* 

11. Ukoliko niste posjetili nijedno od spomenutih svetišta, biste li to voljeli učiniti?* 

2. DIO 

12. Jeste li kupili suvenir u nekoj od spomenutih destinacija?* 

13. Ako da, koji/ suvenir/e ste kupili i gdje? 

14. Jeste li noćili u nekoj od spomenutih destinacija?* 

15. Ako da, gdje ste noćili? 

16. Ocijenite svoje zadovoljstvo smještajem u destinacijama u kojima ste noćili. 

17. Ocijenite svoje zadovoljstvo dodatnim sadržajima (slastičarne, suvenimice i drugo) 
u destinacijama vjerskog turizma koje ste posjetili.* 

18. Koliko ste potrošili prilikom svog posjeta spomenutim destinacijama?* 

19. Da je postojala bolja i bogatija ponuda u destinaciji, biste li potrošili više?* 

20. Koje prijevozno sredstvo ste koristili prilikom posjeta ovim destinacijama?* 

21. Koji/e biste privlačni/e faktor/e (u spomenutim destinacijama vjerskog turizma koje 
ste posjetili) izdvojili kao ključan/ne?* 

4.3. Rezultati istraživanja 

Istraživanje je, kao što je i planirano, provedeno na 150 ispitanika, a interpretacija 
podataka izrađena je u grafičkom i opisnom obliku. 

1. Spol* 

Od ukupno 150 ispitanika, četvrtina ispitanih bila je muškog spola, dok je ostatak 
ispitanika bio ženskog. 

2. Dob* 

Većinski udio ispitanika označio je svoju pripadnost dobnom razredu od 15 do 25 
godina (Grafikon 1.). 

Grafikon 1. Dob ispitanika 

* 

■ 15-25 

■ 26-35 

■ 36-45 

■ 46-55 

■ Stariji od 55 



Izvor: vlastita izrada autora 

3. Koje ste nacionalnosti?* 

Samo se jedan ispitanik izjasnio kako nije hrvatske nacionalnosti dok ostatak 
anketiranih jest (Grafikon 2.). 

Grafikon 2. Nacionalnost ispitanika 


Nacionalnost ispitanika* 



■ Hrvat/ica 

■ Slovenska 


Izvor: vlastita izrada autora 

4. Ukoliko ste iz Hrvatske, iz koje županije dolazite? 

Ispitanici koji su odgovorili da imaju hrvatsku nacionalnost, svoje su prebivalište 
označili u 17 od ukupno 21 županije (20 županija + Grad Zagreb), a najviše njih dolazi s 
prostora Krapinsko-zagorske i Međimurske županije (Grafikon 3.)- 

Grafikon 3. Prikaz županija iz kojih dolaze anketirani ispitanici 


Županije iz kojih dolaze 
ispitanici 9 * 


VIROVITIČKO-PODRAVSKA 
KARLOVAČKA 
POŽEŠKO SLAVONSKA 
BJELOVARSKO-BI LOGORSKA 
DUBROVAČKO-NERETVANSKA 
BRODSKO-POSAVSKA 
KOPRI VNIČKO-KRIŽEVAČKA 
VARAŽDINSKA 
ŠIBENSKO-KNINSKA 
SPLITSKO-DALMATINSKA 
SISAČKO-MOSLOVAČKA 
PRI MORSKO-GORANSKA 
LIČKO-SENJSKA 
ZAGREBAČKA 
GRAD ZAGREB 
MEĐIMURSKA 
KRAPINSKO-ZAGORSKA 



0 10 20 30 40 50 


Izvor: vlastita izrada autora 

5. Kojeg ste vjerskog opredjeljenja?* 

Nastavkom na pitanja o religijskim navikama, 87 % anketiranih izjasnilo se da su 
kršćanske vjeroispovijesti (Grafikon 4.). 

Grafikon 4. Prikaz vjerskog opredjeljenja anketiranih ispitanika 

Vjersko opredjeljenje 
ispitanika* 

■ Kršćanstvo 

■ Ateizam 

■ Agnostici zam 

■ Ostalo 


Izvor: vlastita izrada autora 



6. Jeste li ikada bili na putovanju motiviranom isključivo vjerskim razlozima?* 

68 % od 150 ukupno ispitanih odgovorilo je kako su barem jednom bili na putovanju 
motiviranom vjerskim razlozima, dok ostali to nikada nisu učinili (Grafikon 5.). 

Grafikon 5. Prikaz postotaka ispitanih koji su bili na putovanju temeljenom na isključivo vjerskim 
motivima 

Ispitivanje putovanja 
temeljenih na isključivo 
vjerskim motivima* 

■ Da 

■ Ne 



Izvor: vlastita izrada autora 


Međimursko veleučilište u Čakovcu 


44 











Petra Mikulčić 


Vjerski turizam i hodočašća u Hrvatskom zagorju 


7. Koliko puta godišnje hodočastite?* 

Kod pitanja o tome koliko puta godišnje hodočaste, 45 % ispitanih izjasnilo se kako ne 
hodočaste uopće, 30 % njih hodočasti jednom godišnje, dok je među ispitanima čak i 3 
% onih koji hodočaste više od 15 puta godišnje (Grafikon 6). 


Grafikon 6. Prikaz hodočašćenja ispitanika na godišnjoj razini 


Hodočašćenje na godišnjoj 
razini* 




n Ne hodočastim 

■ 1 puta godišnje 

■ Između 2 i 5 puta godišnje 

■ Između 5 i 15 puta 
godišnje 

■ Više od 15 puta godišnje 


Izvor: vlastita izrada autora 

8. Jeste li ikada posjetili neka od spomenutih mjesta/gradova u Hrvatskom 
zagorju?* 

Kod pitanja vezanih za konkretne primjere destinacija za koje se vezao ovaj istraživački 
rad, većina je ispitanika posjetila mjesta u blizini kojih se nalaze važna svetišta 
Hrvatskog zagorja ili sama mjesta u kojima se ona nalaze, no svetišta kao takva nisu. 
Zanimljivo je kako je većina posjetitelja koji su posjetili Belec posjetila i Lobor te kako 
je broj onih koji su posjetili Vinagoru sličan broju onih koji su posjetili Pregradu, čemu 
je vjerojatno pridonijela međusobna blizina tih mjesta. S druge strane, zanimljivo je 
kako su Krapina i Trški Vrh, koji su također u neposrednoj blizini, posjećeni u 
poprilično različitim omjerima (Grafikon 7.). 

Grafikon 7. Prikaz posjećenosti mjesta u Hrvatskom zagorju s mogućnošću razvoja vjerskog 
turizma 


Posjećenost mjesta Hrvatskog zagorja 
s mogućnošću razvoja vjerskog 
turizma 

TRSKI VRH 
VINAGORA 
LOBOR 
BELEC 
MARIJA BISTRICA 
PREGRADA 
KRAPINA 

NISAM POSJETIO/LA NI JEDNO OD OVIH... 

0 20 40 60 80 100 120 140 



Izvor: vlastita izrada autora 


9. Ako da, koji je bio motiv posjeta ovim destinacijama? 


Samo 2 % ispitanika odgovorilo je kako nikad nisu posjetili ni jednu od ovih destinacija 
u Zagorju, dok su za ostale motivi posjeta ovim destinacijama većinski obuhvaćali 
upravo vjerske i hodočasničke razloge, zatim prisustvovanje manifestacijama i 
događanjima te zabavu i druženje, a potom i druge razloge (Grafikon 8.). 


Grafikon 8. Prikaz motiva posjeta destinacijama s potencijalom razvoja vjerskog turizma u 
Hrvatskom zagorju 


Motivi posjeta destinacijama s 
potencijalom razvoja vjerskog 
turizma u Hrvatskom zagorju 


ŠKOLSKI IZLETI I TERENSKA NASTAVA 
POVIJESNI I KULTURNI RAZLOZI 
ZABAVA I DRUŽENJE 
OBITELJ I PRIJATELJI 
POSAO 

MANIFESTACIJE I DOGAĐANJA 
VJERA I HODOČAŠĆA 

100 


Izvor: vlastita izrada autora 

10. Jeste li ikada posjetili neko od navedenih svetišta u Hrvatskom zagorju?* 

Od izdvojenih najvažnijih svetišta u Zagorju, među ispitanicima je najveću posjećenost 
zabilježilo svetište Majke Božje Bistričke što odgovara i prikupljenim sekundarnim 
podacima. Posjeti Mariji Bistrici uglavnom su povezani i s posjetima svetištu Majke 
Božje Snježne u Belcu, koje je drugo po posjećenosti svetište u Zagorju (Grafikon 9.). 

Grafikon 9. Prikaz posjećenosti svetištima u Hrvatskom zagorju 


Posjet svetištima u 

SVETIŠTE MAJKE BOŽJE JERUZALEMSKE NA 
TRSKOM VRHU 

SVETIŠTE POHODA BLAŽENE DJEVICE MARIJE U 
VINAGORI 

SVETIŠTE MAJKE BOŽJE BISTRIČKE U MARIJI 
BISTRICI 

SVETIŠTE MAJKE BOŽJE GORSKE U LOBORU 

SVETIŠTE MAJKE BOŽJE SNJEŽNE U BELCU 

NISAM POSJETIO/LA NI JEDNU OD SPOMENUTIH 
DESTI NACIJA 

Izvor: vlastita izrada autora 

11. Ukoliko niste posjetili ni jedno od spomenutih svetišta, biste li to voljeli 
učiniti?* 

Od 12 % ispitanika koji su se izjasnili kako nikada nisu posjetili ni jedno od navedenih 
svetišta, 69 % je reklo kako bi voljeli posjetiti neko od njih, dok ostatak nema tu želju 
(Grafikon 10.). 

Grafikon 10. Zainteresiranost onih koji do sada nisu posjetili ni jedno od spomenutih svetišta u 
Hrvatskom zagorju, da to učine 


Zainteresiranost onih koji do sada 
nisu posjetili ni jedno od svetišta u 
Hrvatskom zagorju, da to učine* 


■ Posjetili su neko od 
spomenutih svetišta 

■ Žele posjetiti 


■ Ne žele posjetiti 


Izvor: vlastita izrada autora 


12. Jeste li kupili suvenir u nekoj od spomenutih destinacija?* 

U drugom dijelu istraživanja, odnosno anketnog upitnika, ono je obuhvaćalo 103 od 
ukupno 150 ispitanika budući da ih je samo toliko posjetilo neko od spomenutih 
svetišta. Ispitivanje se odnosilo na navike turista vezane za njihovo putovanje u 
istraživane destinacije vjerskog turizma te ocjenjivanje i njihovu percepciju turističke 
ponude. 78 % posjetitelja vjerskog turizma kupilo je suvenir u nekim od posjećenih 
destinacija (Grafikon 11.). 


Grafikon 11. Prikaz kupovine suvenira u destinacijama vjerskog turizma u Hrvatskom zagorju 

Izvor: vlastita izrada autora 


Međimursko veleučilište u Čakovcu 


48 











Petra Mikulčić 


Vjerski turizam i hodočašća u Hrvatskom zagorju 


13. Ako da, koji/ suvenir/e ste kupili i gdje? 

Prema odgovorima ispitanika koji su kupili suvenir u nekoj od destinacija vjerskog 
turizma u Hrvatskom zagorju, to su uglavnom bile krunice, magneti, kipići s likom 
Marije, svijeće, slike, licitarska srca, drvene igračke i anđeli (Grafikon 12.). 

Grafikon 12. Prikaz suvenira koji su kupljeni u destinacijama vjerskog turizma u Hrvatskom 

zagorju 


Suveniri koji su kupljeni u destinacijama 
vjerskog turizma u Hrvatskom zagorju 



Izvor: vlastita izrada autora 

Prema odgovorima anketiranih ispitanika, 98 % svih suvenira kupljeno u Mariji Bistrici. 
(Grafikon 13.). 

Grafikon 13. Prikaz destinacija vjerskog turizma u Hrvatskom zagorju u kojima su kupljeni 
suveniri 

Izvor: vlastita izrada autora 

14. Jeste li noćili u nekoj od spomenutih destinacija?* 

Na pitanje o tome jesu li noćili u nekoj od spomenutih destinacija vjerskog turizma, 
samo je 12 % ispitanika odgovorilo potvrdno (Grafikon 14.). 


Grafikon 14. Prikaz ostvarenih noćenja u destinacijama vjerskog turizma u Hrvatskom zagorju 

Izvor: vlastita izrada autora 

15. Ako da, gdje ste noćili? 

Noćenja ispitanika najvećim dijelom zabilježena su u Mariji Bistrici, a nešto manje i u 
Pregradi te Loboru (Grafikon 15.). 

Grafikon 15. Prikaz destinacija vjerskog turizma u kojima su ostvarena noćenja u Hrvatskom 
zagorju 

Izvor: vlastita izrada autora 

Zabilježena noćenja su obuhvaćala smještaj u hotelima, školskim dvoranama, 
planinarskim domovima te privatnom smještaju (Grafikon 15.). 

Grafikon 16. Prikaz objekata u kojima su ostvarena noćenja u destinacijama vjerskog turizma u 
Hrvatskom zagorju 

Izvor: vlastita izrada autora 

16. Ocijenite svoje zadovoljstvo smještajem u destinacijama u kojima ste noćili. 

Najmanja ocjena kojom su ispitanici ocjenjivali smještaj u rangu od 1 (koja je 
označavala izuzetno sam nezadovoljan/nezadovoljna) do 5 (koja je označavala izuzetno 
sam zadovoljan/zadovoljna, bila je 3, dok je većina ispitanika smještaj ocijenila 
ocjenom 5 (Grafikon 17.). 

Grafikon 17. Prikaz ocjena zadovoljstva smještajem u destinacijama vjerskog turizma u 
Hrvatskom zagorju 

Izvor: vlastita izrada autora 

17. Ocijenite svoje zadovoljstvo dodatnim sadržajima (slastičarne, suvenirnice i 
drugo) u destinacijama vjerskog turizma koje ste posjetili.* 

Upitnik je također ispitivao zadovoljstvo posjetitelja dodatnim sadržajima u 
destinacijama vjerskog turizma u Hrvatskom zagorju. Većina ispitanih je zadovoljstvo 
ocjenjivala ocjenama od 1 (koja je označavala izuzetno sam 
nezadovoljan/nezadovoljna) do 5 (koja je označavala izuzetno sam 
zadovoljan/zadovoljna. Najviše anketiranih dodatne sadržaje kao što su slastičarnice, 
kafići, suvenirnice i drugo, ocijenila je ocjenom 3 (Grafikon 18.). 


Međimursko veleučilište u Čakovcu 


52 






Petra Mikulčić 


Vjerski turizam i hodočašća u Hrvatskom zagorju 


Grafikon 18. Prikaz zadovoljstva dodatnim sadržajima u destinacijama vjerskog turizma u 
Hrvatskom zagorju 

Izvor: vlastita izrada autora 


18. Koliko ste potrošili prilikom svog posjeta spomenutim destinacijama?* 

Kod pitanja o potrošačkim navikama za vrijeme boravka u destinacijama vjerskog 
turizma u Hrvatskom zagorju, većina ispitanika odgovorila je kako su potrošili između 0 
i 100 kuna u jednome danu dok nitko od 103 ispitana nije potrošio više od 500 kuna u 
jednome danu (Grafikon 19.). 


Grafikon 19. Prikaz ostvarene potrošnje prilikom posjeta ispitanika destinacijama vjerskog 
turizma u Hrvatskom zagorju 

Izvor: vlastita izrada autora 


Međimursko veleučilište u Čakovcu 


53 








Petra Mikulčić 


Vjerski turizam i hodočašća u Hrvatskom zagorju 


19. Da je postojala bolja i bogatija ponuda u destinaciji, biste li potrošili više?* 

Mišljenja o tome bi li potrošili više daje postojala bolja i bogatija ponuda u destinaciji, 
podijeljena su među ispitanicima točno na pola, gdje se 50 % njih izjasnilo kako bi 
zasigurno potrošili više da su imali gdje, dok se isto toliko njih odlučilo suprotno 
(Grafikon 20.). 

Grafikon 20. Prikaz mogućnosti veće potrošnje u destinacijama vjerskog turizma u Hrvatskom 
zagorju da je u njima postojala bolja i bogatija ponuda 

Izvor: vlastita izrada autora 


20. Koje prijevozno sredstvo ste koristili prilikom posjeta ovim destinacijama?* 

Većina ispitanika koji su posjetili destinacije vjerskog turizma u Zagorju kao sredstvo 
prijevoza koristila je osobni automobil, dok su se među načinima dolaska u spomenute 
destinacije našli još i autobus, motocikl te tradicionalno pješačenje (Grafikon 21.). 


Grafikon 21. Prikaz načina kojima su se posjetitelji služili kako bi došli u destinacije vjerskog 
turizma u Hrvatskom zagorju 

Izvor: vlastita izrada autora 

21. Koji/e biste privlačni/e faktor/e (u spomenutim destinacijama vjerskog turizma 
koje ste posjetili) izdvojili kao ključan/ne?* 

Posljednje pitanje iz anketnog upitnika odnosilo se na ocjenu odnosno isticanje 
najvažnijih privlačnih faktora destinacija koje su ispitanici posjetili. Najveći broj 
anketiran ih ispitanika je kao najvažniji privlačni faktor istaknuo prirodne ljepote 
krajolika. Potom su se tu našli faktori pristupačnosti destinacije, ljubaznost i 
gostoljubivost, a naposljetku i povoljne cijene koje takvima smatra 11 % ispitanika 
(Grafikon 22.). 


Grafikon 22. Prikaz ključnih privlačnih faktora destinacija vjerskog turizma u Hrvatskom zagorju 

Izvor: vlastita izrada autora 


4.4. Ograničenja istraživanja 

Prilikom provedbe istraživanja, neizbježne su bile i određene zapreke pri njegovoj 
izradi, provođenju i obradi. Najveće ograničenje u pogledu provedbe ovog istraživanja 
predstavljalo je koncentriranje na točno određeni uzorak odnosno pronalaženje 
dovoljnog broja ispitanika koji bi bili relevantni za odgovaranje na ovaj tip ankete. Pod 
„ovaj tip ankete“ misli se na anketu odnosno istraživanje teme koja je prožeta i 
obilježena privatnim faktorima svakog pojedinca, a to je vjera. Pomalo kontroverzna 
tema, na taj je način ograničila mogućnosti provedbe istraživanja na način na koji je ono 
bilo zamišljeno, a to je putem interneta, društvenih stranica i slično. Većina 
kompetentnih ispitanika (starije dobne skupine), ne služi se intemetom te je u tom 
segmentu bila potrebna i provedba istraživanja ispisivanjem upitnika i njihovo dijeljenje 
ispitanicima te unošenje podataka u računalo za potrebe obrade. Potrebno je istaknuti 

kako su anketu, u nedostatku kompetentnih ispitanika, ispunjavali i ispitanici manje 
povezani i upućeni u tematiku samog istraživanja. Na taj su način dobiveni i određeni, 
ništa manje vrijedni već, dapače, naočigled drugačiji rezultati. No, anketa je taj 
svojevrsni problem pretpostavila, zbog čega je upitnik i podijeljen u dva dijela. 

Još jedan problem javio se kod pitanja o noćenjima i ocjene smještajnih kapaciteta. Bila 
su to neobavezna pitanja kako upitnik ne bi nepotrebno diskriminirao one koji nisu 
noćili u destinacijama vjerskog turizma za koje se istraživanje provodilo. Problem je 
možda djelomično bio i u nespretno postavljenom pitanju: „Ako ste noćili u nekoj od 
destinacija, gdje je to bilo?“, na koje su ispitanici jednim dijelom odgovarali u kojoj 
vrsti smještajnog objekta su noćili, dok su drugi odgovarali u kojoj su destinaciji noćili. 
Ovo pitanje slijedilo je pitanje o ocjeni kvalitete smještaja. Pitanje koje je također bilo 
neobavezno, iz ranije spomenutog razloga, zabilježilo je više odgovora od pitanja: 
„Jeste li noćili u nekoj od spomenutih destinacija?“, čime je jasno uviđena 
nerelevantnost odgovora te su izbačeni iz ankete. 

5. ZAKLJUČAK 

Radovi s tematikom vjere, vjerskih putovanja i hodočašća nisu rijetki u regionalnim, 
nacionalnim i svjetskim okvirima, no kada se radi o istraživanju ove teme na prostoru 
Hrvatskog zagorja, ne postoji velik interes. To svakako nije ni pozitivno ni ispravno, 
osobito kada se sagleda potencijal za razvoj ovog vječno prisutnog oblika turizma. 
Upravo je to bio i glavni motiv za izradu ovog rada i provedbu istraživanja. 

Cilj s kojim je izrađeno i provedeno istraživanje turističkog tržišta Hrvatskog zagorja 
bio je ne samo uvidjeti bogatstvo resursa i ponude destinacija vjerskog turizma, već i na 
temelju provedene ankete dati prijedlog za unapređenje tih segmenata. Hipoteze koje su 
bile postavljene, potvrđene su kroz rad. Ispostavilo se kako je, sukladno prikupljenim 
sekundarnim podacima, Marija Bistrica zaista najpoznatije odredište vjerskog turizma u 
Hrvatskom zagorju. Gotovo svi ispitanici, bez obzira na vjeroispovijest, mjesto stalnog 
boravka i religijske navike, posjetili su Mariju Bistricu i njezino svetište Majke Božje 
Bistričke. Druga postavljena hipoteza također se ispostavila točnom ako je gledati 
rezultate istraživanja u kojima druga svetišta osim Marije Bistrice, osobito Vinagora i 
Trški Vrh koja se nalaze u neposrednoj blizini velikih hrvatskih gradova s važnim 
dodatnim atrakcijama kao što su Zagorska katedrala, Muzej evolucije, Spomenik 
Lijepoj Našoj, Muzej Seljačkih buna, Krapinske Toplice, Tuheljske toplice i si., nisu 
značajnije posjećena. To je veliki propust zagorskog turizma budući da navedena mjesta 
u kojima se nalaze spomenuta svetišta mogu biti ne samo nadopuna postojećim 
turističkim rutama, već mogu razvijati i vlastiti turizam. 

Istraživanje je pokazalo kako je, nakon svetišta Majke Božje Bistričke, najposjećenije 
svetište Majke Božje Snježne u Belcu, nakon njega svetište Majke Božje Gorske u 
Loboru, a potom slijede svetište Majke Božje Jeruzalemske na Trškom Vrhu i svetište 
Pohoda Blažene Djevice Marije u Vinagori, koja poprilično zaostaju za ovim, ranije 
spomenutim destinacijama. Razlog većoj posjećenosti Marije Bistrice krije se u njezinoj 
bogatoj povijesti i posjetima znamenitih ličnosti i velikana kao što su Alojzije Stepinac i 
Ivan Pavao II. Belec i Lobor pak svoju posjećenost, vrlo vjerojatno, duguju upravo 
blizini Marije Bistrice, dok Vinagora i Trški Vrh jednostavno nisu dovoljno 
promovirani kao ni njihov fascinantan geografski položaj u zelenom srcu Zagorja, koji 
osim velikim zagorskim središtima gravitira i hrvatskoj metropoli. Od važnih podataka 

dobivenih istraživanjem još valja istaknuti i brojne privlačne faktore koje su ispitanici 
naveli kao važne za ove destinacije. Od nekoliko ponuđenih, vrlo su rijetki ispitanici 
odabrali samo jedan od segmenata privlačnosti ovih destinacija dok je većina kao takve 
isticala prirodne ljepote i okoliš kojima ovaj prostor obiluje, pristupačnost destinaciji 
koju zahvaljujući brojnim prometnicama i dobroj organizaciji ova mjesta imaju te 
ljubaznost i gostoljubivost kod domaćina, ugostitelja i drugih sudionika turističkog 
tržišta. Sve su to karakteristike koje se i inače pridodaju zagorskom kraju, a ovo ih je 
istraživanje samo potvrdilo. 

Kada je riječ o unapređenju turizma i turističke ponude Hrvatskog zagorja, što se ističe i 
kao glavna problematika ovog rada, prvenstveno je važan segment kontinentalnosti koji 
je svojevrsna barijera za razvoj turizma u odnosu na primorski dio Hrvatske. No ta 
barijera, pogotovo u posljednje vrijeme, sve se više spušta i nestaje. Brojni turisti i 
posjetitelji prepoznaju potencijal i vrijednost resursa kontinentalnog dijela Hrvatske. Od 
izvora i toplica, hrane i vina, domaćih proizvoda, bogate baštine i tradicije pa sve do 
očuvanih prirodnih cjelina, pejzaža, ali i onog najvažnijeg, a to su ljudi. U tu 
jedinstvenu priču o Bajci na dlanu trebao bi se, kao jedan od prioriteta, uključiti i vjerski 
potencijal Zagorja. Brojne crkve, poklonci, kapele i drugi vjerski spomenici razbacani 
su diljem Zagorja i čine neiskorišteni potencijal za razne kružne ture ili nadopunu onih 
postojećih. Razmatrajući ova svetišta u turističkom i ekonomskom pogledu, dolazi se do 
zaključka kako je vjerski turizam zapravo jedan od onih oblika za čiji razvoj već postoji 
ono najvažnije, a to su atraktivni resursi. Sukladno tome, potrebna su još minimalna 
ulaganja kako bi ovaj tradicionalni i uvijek prisutni oblik turizma zaživio. Ono što je 
neophodno učiniti kako bi se i ovaj segment turizma probio na tržište, kao što se to 
dogodilo s rekreativnim, gastro i zdravstvenim turizmom, je prije svega promovirati 
priču o ovim mjestima. Slojevito krenuti u upoznavanje javnosti s fascinantnim 
činjenicama i događajima koji su obilježili ova mjesta, od lokalnog stanovništva koje 
vrlo često ne pokazuje interes pa sve to regionalnih i međunarodnih razmjera u kojima 
je strancima dovoljno spomenuti pitoresknost, autohtonost i potpuno drugačiju tradiciju 
ovih lokaliteta. Jedan od najboljih primjera kako skromna vjerska priča može u kratkom 
vremenu postati gigantski izvor ekonomskih koristi je Međugorje. Takva, možda još i 
kvalitetnija priča, može zaživjeti i Zagorjem. Važan je samo način pripovijedanja, 
širenja i interpretacije. Malim koracima, od užih prema širim razmjerima nastojeći 

isticati kvalitativne komponente, a potiskivati one kvantitativne. Drugi korak ka 
unapređenju turističke ponude Hrvatskog zagorja bi svakako trebao biti uključivanje 
lokalnih ljudi, ljudi koji mogu imati koristi od širenja i oživljavanja ponude vezane za 
ove crkve i cijela mjesta kao turističke destinacije. Jednom kada lokalno stanovništvo 
uvidi koristi od resursa u svojoj neposrednoj blizini, i sami će ih više štovati, paziti na 
njih i raditi na njihovoj promociji, kvaliteti i konkurentnosti. Taj segment trebao bi 
predstavljati poprilično lagan korak ka unapređenju ako se u obzir uzme činjenica kako 
većina stanovništva Hrvatskog zagorja ostvaruje zaposlenje i prihode izvan granica 
Zagorja. Vizija i mogućnost koja im bi to isto omogućila bliže njihovih domova i 
obitelji uz znatno manji vid podređenosti, zasigurno bi bila objeručke prihvatljiva. 

Tim bi se koracima zavrtio krug gdje bi se tada riješio i možda najveći problem, a to je 
nedostatak dodatnih sadržaja. Nedostatak suvenirnica i slastičarnica, nemogućnost 
razgleda dvoraca i različitih etno zbirki tijekom radnog dijela tjedna, napuštanje starih 
zanata i tradicionalnog načina života, ali i neiskorištenost brojnih drugih resursa koji 
već dugo čine potencijal za razvoj turizma. S gledišta turističkog stručnjaka, krivnja za 
situaciju se ne može svaliti samo na Crkvu, ili samo na turističke zajednice, ili samo na 
lokalne vlasti, ili samo na lokalno stanovništvo. Krivnja je sviju koji ne uočavaju 
bogatstva svoje neposredne blizine koja se mogu i moraju podijeliti s drugima i na taj se 
način uzdići na jednu novu - turističku, ekonomsku i društvenu razinu. 

Anketni upitnik 



ANKETNI UPITNIK 0 VJERSKOM 
TURIZMU I HODOČAŠĆIMA U 
HRVATSKOM ZAGORJU 

Poštovani, 

sudjelujete u anketi na temu "Unapređenje razvoja vjerskog turizma i hodočašća u Hrvatskom 
zagorju", koju, za potrebe izrade završnog rada, provodi studentica Međimurskog veleučilišta u 
Čakovcu, Petra Mikulčić. 

Cilj ankete je prikupiti podatke o turističkoj ponudi i korisnicima iste u segmentu vjerskog turizma i 
hodočašća na prostoru Hrvatskog zagorja kako bi se mogli oformiti prijedlozi za unapređenje 
ponude i razvoja vjerskog turizma Zagorja. 

Anketa je anonimna te Vas molimo za iskrene i subjektivne odgovore kojima ćete na taj način 
pridonijeti istraživanju navedene teme. 

‘Obavezno 

Spol * 

O Muški 
o Ženski 

Dob * 

O 15-25 
O 26-35 
O 36-45 
O 46-55 
O Stariji od 55 

Koje ste nacionalnosti? * 

O Hrvat/ica 
O Ostalo: 

Ukoliko ste iz Hrvatske, iz koje županije dolazite? 

Vaš odgovor 

Kojeg ste vjerskog opredjeljenja? * 

Odaberite jedan ili više odgovora. Ukoliko je vaš odgovor 'Ostalo', upišite kojeg ste vjerskog 
opredjeljenja. 

o Kršćanstvo 
o Judaizam 
o Ateizam 
0 Ostalo: 

Jeste li ikada bili na putovanju motiviranom isključivo vjerskim 
razlozima? * 

O da 

O NE 

Koliko puta godišnje hodočastite? * 

o Ne hodočastim 
o 1 puta godišnje 
o Između 2 i 5 puta godišnje 
o Između 5 i 15 puta godišnje 
o Više od 1 5 puta godišnje 

Jeste li ikad posjetili neka od spomenutih mjesta/gradova u 
Hrvatskom zagorju? * 

Odaberite jedan ili više odgovora. 

F] Lobor 
F] Belec 
1~~1 Marija Bistrica 

□ Vinagora 
F] Pregrada 

□ Trški Vrh 
g Krapina 

g Nisam posjetio/la ni jedno od ovih mjesta/gradova 
Ako da, koji je bio motiv posjeta ovim destinacijama? 

Odaberite jedan ili više odgovora. Ukoliko je vaš odgovor Ostalo', upišite koji je bio Vaš motiv 
posjeta. 

□ Vjera i hodočašće 

I I Manifestacije i događanja 
g Obitelj i prijatelji 
g Zabava i druženje 
g Posao 
g Ostalo: 

Jeste li ikada posjetili neko od navedenih svetišta u Hrvatskom 
zagorju? * 

Odaberite jedan ili više odgovora. 

□ Svetište Majke Božje Jeruzalemske na Trskom Vrhu 

□ Svetište Pohoda Blažene Djevice Marije u Vinagori 

□ Svetište Majke Božje Snježne u Belcu 

□ Svetište Majke Božje Gorske u Loboru 

□ Svetište Majke Božje Bistričke u Mariji Bistrici 

□ Nisam posjetio/la ni jednu od spomenutih destinacija 

Ukoliko niste posjetili ni jedno od ovih svetišta, biste li to voljeli 
učiniti? * 

Ukoliko ste posjetili neko od ovih svetišta, označite Posjet o sam neko od ovih svetišta kako biste 
mogli nastaviti anketu. 

o Posjetio sam neko od ovih svetišta 

O da 
O ne 


DALJE 

•Obavezno 

Jeste li kupili suvenir u nekoj od spomenutih destinacija? * 
O da 
O ne 

Ako da, koji/e suvenir/e ste kupili i gdje? 

Vaš odgovor 

Jeste li noćili u nekoj od spomenutih destinacija? * 

O da 
O ne 

Ako da, gdje ste noćili? 

Vaš odgovor 


Ocijenite svoje zadovoljstvo smještajem u destinacijama u 
kojima ste noćili. 

Svoje zadovoljstvo možete ocijeniti ocjenama od 1 do 5 pri čemu je: 1 - izrazito sam 
nezadovoljan/na. 2 - zadovoljan/na sam u ma oj mjeri. 3 - niti sam zadovoijan/na. niti sam 
nezadovoljan/na. 4 - nezadovoljan/na sam u maloj mjeri, 5 - izrazito sam zadovoljan/na. 


1 2 3 4 5 


Izrazito sam 
nezadovoljan/ 
na 


o 


o 


o 


o 


o 


Izrazito sam 
zadovoljan/na 

Ocijenite svoje zadovoljstvo dodatnim sadržajima (slastičarne, 
suvenirnice i slično) u destinacijama vjerskog turizma koje ste 
posjetili. * 

Svoje zadovoljstvo možete ocijeniti ocjenama od 1 do 5 pri čemu je: 1 - izrazito sam 
nezadovoljan/na. 2 - zadovoljan/na sam u maloj mjeri, 3 - niti sam zadovo jan/na, niti sam 
nezadovoljan/na. i ■ nezadovoljan/na sam u maloj mjeri, 5 - izrazito sam zadovoljan/na. 

1 2 3 4 5 

Izrazito sam O O O Izrazito sam 

nezadovoljan/ L/ U kJ zadovoljan/na 

na 


Koliko ste potrošili pri posjetu spomenutim destinacijama? * 
O Ništa 

o Između 0 i 1 00 kuna u jednom danu 
O Između 1 00 i 200 kuna u jednom danu 
O Između 200 i 500 kuna u jednom danu 
o Više od 500 kuna u jednom danu 


Daje postojala bolja i bogatija ponuda u destinaciji, biste li 
potrošili više? * 

O da 

O ne 

Koje ste prijevozno sredstvo koristili prilikom posjeta ovim 
destinacijama? * 

Odaberite jedan ili više odgovora. Ukoliko je vaš odgovor Ostalo', upišite na koji način/kojim 
prijevoznim sredstvom ste putovali. 

□ Osobni automobil 

□ Autobus 

□ Pješke 

I I Ostalo: 


Koji/e biste privlačni/e faktor/e (od spomenutih destinacija 
vjerskog turizma koje ste posjetili) izdvojili kao ključan/ne? * 

Odaberite jedan ili više odgovora. Ukoliko je vaš odgovor Ostalo', upišite koji privlačni faktor biste 
izdvojili. 

Q Ljubaznost i gostoljubivost 
O Pristupačnost destinacije 

□ Prirodne ljepote krajolika 

□ Povoljne cijene 
I I Ostalo: 


NATRAG DALJE 

